
În insula Ciprului este o cetate ce se numeşte Cirene. Într-acea cetate a fost episcop 
Sfântul sfinţitul mucenic Teodot, fiind de neam din Galatia, născut din părinţi creş- 
tini şi crescut în învăţătura cărţii. EI, din tinereţe deprinzându-se cu înţelepciune şi 
fapte bune, a mers în insula Ciprului, unde învăţa pe elini să lase rătăcirea şi înşelă- 
ciunea idolească, şi să creadă în Hristos, adevăratul Dumnezeu. Sabin, ighemonul 
insulei Cipru, a ordonat arestarea episcopului şi aducerea sa la judecată. Mulţi din- 
tre martorii suferințelor martirului au fost atât de impresionați de răbdarea cu care 
acesta îndura chinurile şi de inspiraţia divină a cuvintelor sale, încât au crezut ei 
înşişi în Hristos. Auzind acestea, Sabin a ordonat să oprească tortura şi să-l arunce 
pe sfânt în închisoare. În timpul Sfântului Constantin cel mare, creştinilor li s-a 
permis să-şi manifeste credinţa şi printre cei eliberaţi din închisori s-a aflat şi Sfân- 
tul Teodot. Acesta s-a întors în Cirena şi după doi ani în scaunul episcopiei, a 
adormit întru Domnul în pace prin anul 326. 


3 5 e 


Tot astăzi îl pomenim pe Sfântul mucenic Isihie singliticul, care era întâiul slujitor 
al palatului împărătesc şi senator pe vremea împăratului Maximilian Galeriu (305- 
311). Stârnindu-se prigoană împotriva creştinilor, a fost prins şi Isihie şi, fiind 
dezbrăcat de hainele sale de mare preţ pe care le purta, a fost îmbrăcat cu o haină 
de păr, fără mâneci, şi a fost pus să toarcă lână împreună cu femeile, spre necinstea 
şi ruşinea sa. Şi făcându-se acestea, chemându-l pe el împăratul, îl întreba dacă nu 
se ruşinează. Sfântul Isihie a spus că cinstea din lumea aceasta este vremelnică, 
dar cinstea lui Hristos este veşnică şi nesfârşită. Pentru aceasta a fost înecat în râul 
Oronte, lângă Antiohia, primind astfel cununa muceniciei. 

În această lună (martie), ziua a doua - Pomenirea Sfântului sfinţitului 
mucenic Teodot episcopul Cirenei şi Sfântul mucenic Isihie (Minei) 


La Vecernie 


La Doamne, strigat-am..., se pun stihirile pe 6. 
Stihirile Sfântului Teodot, glasul al 4-lea: 
Podobie: Ca pe un viteaz... 


Arhiereu prea sfinţit, temelie Bisericii şi stâlp neclintit te-ai arătat, prea lăudate cel 
prea adevărat între făcătorii de minuni, de Dumnezeu dăruit şi luminător prea lumi- 
nos şi sfințit ai fost şi rai care ai dobândit în mijloc lemnul vieţii, pe lisus Dătătorul 
de viaţă, sfinţite mucenice 'Teodote. 


Cu vine de bou bătându-te şi pe lemn întinzându-te, şi cu amar strujindu-te, vred- 
nicule de minune, şi în temniţă închizându-te şi cu piroane pironindu-ţi-se picioa- 
rele tale şi fiind pus pe pat ars, te-ai arătat neclintit, lăudând pe cel ce te întărea pe 
tine întru toate, sfințite mucenice Teodote. 


Cu vinele nevoinţelor tale ai sugrumat pe vrăjmaşul şi puterea acestuia ai biruit şi 
prea luminat îmbărbătându-te, locuieşti întru Împărăţia cea de sus purtând cunună, 

ŞI învrednicindu-te luminii şi frumuseţii dănţuitorilor, şi te rogi ca să se mântuiască 
cei ce te cinstesc pe tine, lauda mucenicilor Teodote. 


Alte stihiri ale lui Isihie, glas şi Podobie aceleaşi: 


ŞI întru viață prea slăvit şi între mucenici prea mare cunoscându-te pătimitorule 
Isihie, împreună cu Puterile cele cereşti, stai cu slavă înaintea Împăratului tuturor 
prea fericite. Pentru aceasta cu credință lăudăm luptele tale cele vitejeşti şi săvâr- 
şim pomenirea ta slăvind pe Făcătorul de bine. 


Prin credință făcându-te ostaş Împăratului puterilor, pătimitorule Isihie dogma cea 
fără de Dumnezeu a împăraților celor fărădelege ai stricat, slăvite, şi ai ales ca să 
mori pentru dragostea cea dumnezeiască. Drept aceea toată cinstita Biserică prăz- 
nuieşte întru tot prăznuită şi cea plină de bucurie pomenirea ta. 


În repejunile râurilor ai fost aruncat Isihie, şi întru acelea înecând pe balaurul cel 
războinic prea fericite. Acum te-ai suit la ceruri vrând ca să iei cununile. Şi stai 
înaintea săvârşirui doririlor, purtătorule de chinuri, locuitorule împreună cu îngerii, 
întărirea bunei credinţe. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. (a 
Născătoarei) 


Ceea ce ai încăput în pântecele tău, pe Dumnezeu cel neîncăput, care S-a făcut om 
pentru iubirea de oameni şi a luat din tine frământătura noastră şi arătat o a în- 
dumnezeit. Nu mă trece cu vederea Preacurată, pe cel ce sunt scârbit acum. Ci 
degrab mă miluieşte şi de tot felul de vrăjmăşie şi vătămare a vicleanului mă izbă- 
veşte. 


A Crucii, a Născătoarei 


Dacă te-a văzut pironit pe cruce Doamne, mieluşeaua şi Maica Ta se spăimânta şi 
striga: Ce privire este aceasta Fiule prea iubite? Cu acestea Ţi-a răsplătit Ție popo- 
rul cel neplecat şi fărădelege, care a primit minunile Tale cele multe, ci slavă ne- 
grăitei pogorârii Tale Stăpâne. 


Troparul, glas 4: Şi părtaş obiceiurilor şi următor scaunelor apostolilor fiind, lu- 
crare ai aflat de Dumnezeu insuflate, spre suirea privirii la cele înalte. Pentru acea- 
sta, cuvântul adevărului drept învățând şi cu credinţă răbdând până la sânge, sfin- 

țite mucenice Teodote, roagă-te lui Hristos Dumnezeu să mântuiască sufletele noa- 
stre. 


Altul al Sfântului Isihie asemenea: Mucenicul Tău, Doamne, Isihic, întru nevoinţa 
sa, cununa nestricăciunii a dobândit de la Tine, Dumnezeul nostru; că având pute- 
rea 'Ta, pe chinuitori a învins; zdrobit-a şi ale demonilor neputincioase îndrăzniri. 


Pentru rugăciunile lui, mântuieşte sufletele noastre, Hristoase Dumnezeule. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. (a 
Născătoarei) 


La Utrenie 
Canoane, două. 


Canonul Sfântului Teodot 
Cântarea 1-a, glas 4 


Irmos: Adâncul Mării Roşii cu urme neudate pedestru trecându-l Israil cel de de- 
mult, cu mâinile lui Moise în chipul crucii, puterea lui Amalic în pustie a biruit. 


Mişcările tale mucenice cele către Dumnezeu ai îndreptat, ale căruia păzind porun- 
cile cele cinstite, te-ai făcut ierarh şi cu sângele muceniciei arătat ai strălucit. 


Dumnezeieşte şi cu bună credință petrecând, prin nevoinţele înfrânării omorând 
mişcările trupului, ai câştigat viaţa, podoaba ierarhilor şi împlinirea mucenicilor. 


Duhul Sfânt sălăşluindu-se în inima ta cea prea înţeleaptă, din scutece te-ai arătat 
pe tine drept împreună pătimitor şi blând şi dumnezeiesc ierarh mucenice Teodote. 


A Născătoarei 


Firea omenească cu înşelăciune a fost robită întâi; iar tu născând pe Hristos, a do- 
bândit slobozire, cu mare înţelepciune lăudându-te pe tine. 


Alt canon, al Sfântului Isihie 
facere a lui losif 


Cântarea 1-a, glas 4 

Irmos: Cânt ţie Doamne Dumnezeule... 


Cu dumnezeieştile străluciri ale Mântuitorului fiind strălucit pătimitorule, pe cei ce 
cu credinţă săvârşesc sfântă pătimirea ta, umple-i de Lumină dumnezeiască. 


Cu totul dându-te Mântuitorului, vitejeşte ai suferit moartea cea pentru Dânsul, Isi- 
hie prea fericite şi ai câştigat dumnezeiasca viaţă. 


Slavă Tatălui şi Fiului şi Sfântului Duh. 


Îngrădit fiind cu legile Stăpânului, momelile cele viclene ale celor fărădelege le-ai 
lepădat, prea fericite Isihie, vitejeşte pătimind. 


Şi acum şi pururea şi în vecii vecilor. Amin (a Născătoarei) 


Fecioară ai rămas după naştere ca şi mai înainte de naştere, născând cu adevărat pe 
Ziditorul. Pe care roagă-L prea curată, să se mântuiască cei ce te laudă pe tine. 


Canonul Sfântului Teodot 


Cântarea a 3-a 


Irmos: Veselească-se de Tine Biserica Ta Hristoase strigând: Tu eşti puterea mea 
Doamne, şi scăparea şi întărirea. 


Cu lacrimile şi cu oftările şi cu curgerile sângiurilor tale ai stins cărbunii cei aprinşi 
ai înşelăciunii, sfințite mucenice Teodote. 


Viaţa ta cea curată arătându-te pe tine sfințit şi dumnezeiesc luminător, te-a făcut şi 
adevărat mărturisitor patimilor lui Hristos. 


Stând în mijlocul divanului şi rănindu-te cu răni cumplite, nu te-ai lepădat de nu- 
mele lui Hristos, mucenice Teodote. 


A Născătoarei 


Tămăduieşte cugetul meu cel slăbit de năvălirile şarpelui celui viclean şi robit de 
păcate, Preacurată. 

Alt canon, al Sfântului Isihie 
Cântarea a 3-a 
Irmos: Arcul celor puternici... 


Având cugetul sus către Dumnezeu purtătorule de chinuri, puterea gonacilor cea 
aducătoare de pierzare o ai biruit, pătimind prea cu răbdare. 


Numai frumuseţea cea dorită a lui Hristos iubind, de frumuseţile lumii ai fugit; şi 
pătimind ai primit cununa dreptăţii prea fericite Isihie. 


Slavă Tatălui şi Fiului şi Sfântului Duh. 


Pe o Dumnezeire cunoscând, nestatornicia mulțimii dumnezeilor ai urât purtătorule 
de chinuri, şi cu mucenicia te-ai strălucit, vrednicule de minune Isihie. 


Şi acum şi pururea şi în vecii vecilor. Amin (a Născătoarei) 


Stăpânind până la tine, moartea a încetat, că ai născut Izvorul nemuririi, pe Hristos 
singur prea bunul Dumnezeul nostru, Preasfântă Fecioară. 


Irmosul: Arcul celor puternici a slăbit şi cei neputincioşi s-au încins cu putere; 
pentru aceasta s-a întărit întru Domnul inima mea. 


Sedealna, glas 3: 


Podobie: De frumuseţea fecioriei tale şi de prea luminată curăţia ta Gavriil mirân- 
du-se, a strigat ţie, Născătoare de Dumnezeu: Ce laudă vrednică voi aduce ţie? Sau 
cum te voi numi pe tine? Nu mă pricep şi mă minunez! Pentru aceasta, precum mi 
s-a poruncit, strig ție: Bucură-te, ceea ce eşti plină de har. 


Pătimitor nebiruit te-ai făcut Atotţiitorului, fericite Isihie, nepărtinind trupului în 
vremea goanelor. Pentru aceasta omorându-te în râurile apelor, într-însele ai înecat 
pe balaurul cel luptător. Drept aceea cu veselie prăznuim dumnezeiască pomenirea 
ta mucenice. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. (a 
Născătoarei) 

Neînţeleasă şi necuprinsă este cea cu adevărat înfricoşată taină, care s-a lucrat întru 
tine, că pe Cel necuprins zămislindu-L, L-ai născut cu trup din prea curate sân- 
giurile tale Stăpână de Dumnezeu dăruită, pe care, ca pe Fiul tău, roagă-L tot- 
deauna prea curată ca să se mântuiască sufletele noastre. 
A crucii, a Născătoarei 
Preacurata mieluşeaua şi Maica Ta, cea neispitită de nuntă Hristoase, văzându-Te 
mort spânzurat pe lemn, ca o Maică plângând grăia: Ce ţi-a răsplătit ţie poporul cel 
fărădelege şi nemulțumitor al iudeilor, care cu multe şi mari darurile Tale, Fiul 
meu s-au desfătat ? Laud dumnezeiască pogorârea Ta. 

Canonul Sfântului Teodot 


Cântarea a 4-a 


Irmos: Ridicat pe Cruce văzându-Te Biserica, pe Tine, Soarele dreptăţii a stătut 
întru a sa rânduială precum se cuvine, strigând: Slavă puterii Tale, Doamne. 


Sfărâmându-ţi-se trupul tău cu răni, te-ai făcut cuget cu adevărat prea tare şi ai stri- 
gat: Slavă puterii Tale, Doamne. 


Aprinzându-te de dragostea Stăpânului, durerile cele prea cumplite ale rănilor ai 
suferit şi însuţi tu ai fost ca şi cum ar fi pătimit altul, prea mare între mucenici Teo- 


dote. 


Muncile ce se apropie de trupul tău ai suferit, căci prin cuget curat ai văzut răs- 
plătirea cea viitoare, care îţi uşura durerile tale de Dumnezeu înțelepte părinte. 


A Născătoarei 
Palat prea luminos al Stăpânului, Preasfântă de Dumnezeu Născătoare, arată-ne lo- 
caşuri Sfântului Duh, pe noi cei ce întru lăcaşul tău cel sfânt aducem Domnului 
laudă. 

Alt canon, al Sfântului Isihie 


Cântarea a 4-a 


Irmos: Pentru dragostea chipului... 

Cu vitejia minţii te-ai pus împotriva muncitorului celui păgân, prea fericite, care îţi 
poruncea să jertfeşti idolilor, Isihie slăvite. 


Ca o jertfă prea curată te-ai adus Celui ce S-a jertfit pentru tine, pentru îndurările 
milostivirii, prea mare Isihie, frumuseţea mucenicilor. 


Slavă Tatălui şi Fiului şi Sfântului Duh. 


Intărire ţie şi putere ţi S-a arătat Stăpânul în vremea patimilor, pururea fericite. 
Pentru aceasta nu te-ai înfricoşat de moartea cea vremelnică. 


Şi acum şi pururea şi în vecii vecilor. Amin (a Născătoarei) 


Odrăslind Fecioară, Strugurul cel fără stricăciune, care pică tuturor mustul nemu- 
ririi, te-ai arătat cu totul prea curată şi Maică şi fecioară. 


Canonul Sfântului Teodot 
Cântarea a 5-a 


Irmos: 'Tu, Doamne lumina mea în lume ai venit, Lumina cea sfântă, care întorci 
dintru întunericul necunoştinţei, pe cei ce Te laudă pe Tine cu credinţă. 


Suindu-te pe lemn înțelepte Teodote cu tărie ai răbdat ruperile trupului tău, toţi mi- 
nunându-se. 


Fiind spânzurat, ai răbdat strujirile trupului, având pe Stăpânul cel ce cu credinţă te 
întărea pe tine, Teodote. 


Cu udăturile sângiurilor vopsindu-ţi haina ta cea sfințită, prea luminoasă o ai arătat, 
fericite Teodote. 


A Născătoarei 


Zămislit-ai pe Dumnezeu, cel ce S-a făcut Om, o Stăpână! Pentru aceasta nea- 
murile neamurilor neîncetat te fericesc pe tine. 


Alt canon, al Sfântului Isihie 


Cântarea a 5-a 

Irmos: Lumina Ta, Doamne... 


Luminându-se mintea ta de lumina cea nematerialnică, a risipit înşelăciunea rătă- 
cirii mulțimii dumnezeilor, Isihie fericite. 


Cu înţelegeri strălucite şi cu suiri bune îndumnezeindu-te prea fericite, de nesta- 
tornicia nedumnezeirii ai scăpat, purtătorule de chinuri. 


Slavă Tatălui şi Fiului şi Sfântului Duh. 


Părăsind necunoştinţa cea cu multă amestecare, te-ai liniştit şi în locul ostenelilor şi 
al durerilor ai luat dumnezeiasca bucurie, purtătorule de chinuri. 


Şi acum şi pururea şi în vecii vecilor. Amin (a Născătoarei) 


Tu singură Preacurată ai născut pe Dumnezeu Cuvântul cel ceresc pe pământ, pe 
care Il laudă toată făptura ca pe Făcătorul şi Domnul. 


Canonul Sfântului Teodot 
Cântarea a 6-a 


Irmos: Jertfi-voi Ţie cu glas de laudă Doamne, Biserica strigă către Tine, de sân- 
gele dracilor curățindu-se cu sângele cel curs prin milostivire din coasta Ta. 


Fiind închis în temniţă ca un tâlhar Teodote, ai fost păzitor poruncilor dumnezeieşti 
ale Stăpânului celui ce a luminat dumnezeiască prăznuirea ta. 


Stătut-ai înaintea divanului celor nedrepţi, şi judecându-te ai judecat pe oamenii 
cei fărădelege, care socoteau mai mult nedreptate, decât dreptate, de Dumnezeu în- 
țelepte. 


Valurile muncilor celor iuți ai sfărâmat ca o piatră, înălțându-te cu suirea inimii 
tale către piatra cea din marginea unghiului Hristos Dumnezeu, prea fericite Teo- 
dote. 


A Născătoarei 


Sălăşluindu-se în pântecele tău Hristos Dumnezeul nostru, goneşte păcatul cel ce s- 
a sălăşluit întru oameni, şi prin iubirea Sa de oameni, îi face ai Săi. 

Alt canon, al Sfântului Isihie 


Cântarea a 6-a 
Irmos: Strigat-au mai înainte... 


Inălţând dragostea inimii tale către Dumnezeu, întru repejunile râurilor ai fost 
aruncat Isihic, şi întru acelea ai aflat sfârşitul cel fericit mucenice. 


Pârâul desfătării după vrednicie te-a primit pe tine Isihie, cela ce ai primit sfârşitul 
cel fericit, întru repejunile râului, în care ai înecat mulțimea dracilor. 


Slavă Tatălui şi Fiului şi Sfântului Duh. 


Cu tăria şi cu puterea Duhului ai călcat mulțimea vrăjmaşilor celor nevăzuţi, şi în- 
cununându-te cu biruinţele, te-ai numărat împreună cu cetele îngerilor. 


Şi acum şi pururea şi în vecii vecilor. Amin (a Născătoarei) 


Locuind Domnul în sfânt pântecele tău, Născătoare de Dumnezeu, lăcaşuri vese- 
litoare ale Treimii săvârşeşte pe cei ce cu credinţa adevărului pe tine acum te feri- 
cesc. 


Irmosul: Strigat-a mai-nainte închipuind îngroparea Ta cea de trei zile, proorocul 
Iona în chit rugându-se: Din stricăciune mă izbăveşte, lisuse Impărate al puterilor. 


Condac, glas 3: Credinţa cea rea a mării ai ruşinat, şi înşelăciunea nedumnezeirii 
celei idoleşti cu credinţa dreptei credinţe ai rănit, şi făcându-te ca o ardere de tot 
dumnezeiască, prin lucrarea minunilor, stropeşti marginile prea sfințite Teodote. 
Roagă-te lui Hristos Dumnezeu, să se dăruiască nouă mare milă. 


Sinaxar 


Întru această lună în 2 zile. Pomenirea Sfântului sfinţitului mucenic Teodot, 
episcopul Kiriniei Ciprului. 


Stih: Teodote de rănile chinuirii umplându-te, 
Prin care şi Hristos cu pace este primindu-te. 
Intru a doua zi în limanurile cereşti a intrat, 

Teodot cel prea lăudat. 


Acesta au fost în vremile împăratului Licinie şi a lui Savin ighemonului Ciprului. 
Iar pentru mărturisirea lui Hristos stând înaintea ighemonului, fu bătut cu vine de 
bou, după aceea îl spânzurară şi-i strujiră trupul şi-l întinseră pe un pat de fier ars, 
şi cu darul lui Hristos s-a ferit prea slăvit fără de nici o stricăciune. Deci pentru 
aceasta îi bătură şi piroane în picioare şi-l silea să alerge. Apoi băgându-se în tem- 
niță. Şi după aceea potolindu-se goana, din porunca şi dogma lui Constantin împă- 
rat se scoase din temniţă la nouăsprezece zile ale lui ianuarie, în care zi se serbează 
pomenirea sa. Și trecând doi ani se pristăvi către Domnul în două zile ale lui mar- 
tie, pentru aceea iarăşi se serbează. 


Tot în această zi, pomenirea Sfântului mucenic Isihie, singliticului. 


Stih: Pe Isihie în râurile apelor l-au băgat, 
Prin care de râul focului a scăpat. 


Acesta a fost pe vremea împăratului Maximian, cel întâi al palatului fiind. Deci po- 
runcind împăratul Maximian ca toţi creştinii ce se găsesc în ostășie de nu se vor le- 
păda de Hristos să li se ia brâiele şi să petreacă fără cinste. Pentru aceasta mulţi 
creştini au ales mai bine să vieţuiască fără de cinste, decât prin cinste să-şi piardă 
sufletele. Dintre care unul era şi Sfântul Isihie, de care înştiințându-se împăratul a 
poruncit să se dezbrace de hainele ce era îmbrăcat, fiind acelea de mult preţ, şi să 
se îmbrace cu o haină de păr proastă şi fără mâneci şi să petreacă împreună cu 
femeile spre necinstea şi ruşinea sa. 


Iar aceasta făcându-se, chemându-l pe el împăratul îl întrebă, dacă nu se ruşinează, 
fiind pogorât din cinstea magiștrilor la necinstita aceea petrecere; iar el zicând că 
cinstea cea de faţă este vremelnică, iar cinstea lui Hristos este veşnică şi nesfârşită, 
a poruncit împăratul să i se lege de gât o piatră de moară, şi să fie aruncat în mij- 
locul râului Antiohiei, numit Oront. Întru care şi-a primit fericitul sfârşit. 


Tot în această zi, pomenirea Sfântului mucenic Koint, făcătorul de minuni. 


Stih: Numirea ai luat din fapte. 
Facere de minuni Kointe fericite. 


Acesta s-a născut în Frigia, şi acolo s-a învăţat blagocestia. Deci ducându-se la ce- 
tatea Neolida împărțea milostenie la cei lipsiţi. lar pe vremile împăratului Adrian, 
ighemonul Rufin sfătuindu-l pe el ca să jertfească idolilor şi fiind ţinut de drac şi 

prin rugăciunea sfântului vindecându-se, a lăsat pe sfântul, răsplătindu-i facerea de 
bine cu daruri. 


Și iarăşi prinzându-l pe el cei ce se aflau în capiştea idolilor, fiindcă prin rugă- 
ciunea sfântului s-a făcut cutremur, a căzut la pământ, şi capiştea şi idolii dintr- 
însa, scăpând ei afară au lăsat pe sfântul. 


Deci după cutremurul acela, trecând încă patruzeci de zile, prinzând pe sfântul, 
Klearh boierul locului care era desidemon şi râvnitor spre închinăciunea idolească, 
a poruncit să se zdrobească fluierele picioarelor sfântului, care îndată cu puterea lui 
Hristos s-au făcut întregi şi sănătoase. 


lar după aceasta au trecut zece ani de la zdrobirea fluierelor, în care vreme încon- 
jura el, vindecând toată boala şi toată neputinţa şi ajutând pe săraci s-a mutat către 
Domnul. 


Tot în această zi, pomenirea Sfinţilor mucenici Nestor şi Trivimie prin sabie s-au 
Săvârşit. 


Stih: Cel ce a rănit grumazul lui Nestor prin sabie, 
De asemenea rană a dat şi lui Trivimie. 


Aceştia erau din latura Kiverioţilor, din cetatea Pergiei; iar pe vremea lui Deciu ce- 
lui rău credincios, fiind daţi ei de închinătorii de idoli la stăpânitorul laturii şi pro- 
povăduind pe Hristos au fost dezbrăcaţi şi bătuţi cu vine de bou uscate. Apoi fiind 
spânzurați li s-au strujit trupurile până la măruntaie. Şi rămânând ei neclintiți în 
credinţă li s-au tăiat capetele de sabie. 


Tot în această zi, pomenirea Sfântului apostol Parmena, unul din cei şapte dia- 
coni. 


Stih: Te ține pe tine mormântul însă numai trupul fiind, 
Că sufletul tău Parmena cu îngerii este petrecând. 


Tot în această zi, pomenirea Sfântului mucenic Troadie şi cei împreună cu dân- 
sul ce au mărturisit pe vremea lui Deciu, împărat. 


Stih: Troadie a murii de sabie nu îndelunga, 
Căci îndelungând nu te vei încununa. 

Tot în această zi, Sfânta fecioară Eutalia, prin sabie s-a săvârşit. 


Stih: Pe Fiul, maicii Fecioară cocoană ai iubit, 
Pentru care cocoană fecioară frumoasă tăiere ai suferit. 


Tot în această zi, Sfinţii mucenici Andronic şi Atanasia de sabie s-au săvârşit. 


Stih: Cu Atanasia cea vestită împreună murind, 
Andronic cel vestit, credem că sunt vieţuind. 


Cu ale lor sfinte rugăciuni, Doamne, miluieşte-ne şi ne mântuieşte pe noi, Amin. 


Canonul Sfântului Teodot 


Cântarea a 7-a 
Irmos: În cuptorul persienesc tinerii lui Avraam, cu pofta bunei credinţe mai vâr- 
tos decât cu văpaia focului fiind aprinşi au strigat: Bine eşti cuvântat în Biserica 


slavei 'Tale, Doamne. 


Aprinzându-te de dragostea Dumnezeiescului Duh, punându-te pe pat foarte ars, ai 
rămas nears, strigând: Bine eşti cuvântat în Biserica slavei Tale, Doamne. 


Fund tu însuţi ca cum ar fi pătimit altul, cu tot cugetul ai alergat către Dumnezeu 
fericite şi tăierile şi arderile n-ai băgat în seamă nesimțind, prin purtarea de grijă a 
lui Hristos. 

Cu înţelepciunea cuvintelor pe cei ce au fost plini de necuvântare, în mijlocul diva- 
nului i-ai ruşinat, arătându-i ca pe nişte neputincioşi ai relei credinţe şi ca pe cei ce 
au primit capiştile dracilor mai mult decât pe Ziditorul. 


A Născătoarei 


Cu Cetele cele de sus Maica lui Dumnezeu strigăm ție: Bucură-te, cerul cel însu- 
fleţit şi palatul cel prea slăvit şi scaun de foc, pe care Hristos cu trupul S-a odihnit. 


Alt canon, al Sfântului Isihie 


Cântarea a 7-a 

Irmos: Tinerii lui Avraam oarecând... 


Vitejeşte împleticindu-te cu vrăjmaşul ai smerit puterea aceluia prea fericite Isihie, 
strigând: Dumnezeul părinților bine eşti cuvântat. 


Vitejia şi isprăvile tale şi credinţa cea adevărată de la marginile pământului până la 
margine se vestesc, mucenice Isihie cugetătorule de Dumnezeu. 


Slavă Tatălui şi Fiului şi Sfântului Duh. 


Cu vinele cele prea tari ale luptelor tale mucenice ai spânzurat pe vrăjmaşul şi 
moarte prea slăvită întru înecăciunea apelor ai primit Isihie. 


Şi acum şi pururea şi în vecii vecilor. Amin (a Născătoarei) 


Născând Viaţa, pe noi cei omorâţi de păcat, pe toţi ne-ai înviat: Pentru aceasta stri- 
găm ție Născătoare de Dumnezeu Fecioară, pururea prea proslăvită. 


Canonul Sfântului Teodot 
Cântarea a 8-a 


Irmos: Mâinile întinzându-şi Daniil, gurile leilor cele deschise în groapă le-a în- 
cuiat şi puterea focului a stins, cu buna faptă încingându-se. Tinerii cei iubitori de 
buna credinţă strigând: Binecuvântaţi toate lucrurile Domnului pe Domnul. 


Impotrivindu-te vrăjmaşului prin chinurile tale mucenice 'Teodote, ai fost pironit 
în picioare cu piroane şi ai mers spre cărarea care duce către Împărăţia Cerului, 
prea lăudate, cântând: Binecuvântaţi toate lucrurile Domnului pe Domnul. 


Propovăduind pe Dumnezeu cel ce a venit pe pământ şi prin dumnezeieşti patimi 
a sfărâmat patima cea de tot pierzătoare, ai suferit patima cea dumnezeiască şi feri- 
cită cu trupul Teodote cântând: Binecuvântaţi toate lucrunile Domnului pe Domnul. 


Cu picăturile sângiurilor şi prin curgerea învățăturilor celor sfinţite, prin dar ai adă- 
pat inimile credincioşilor celor buni prea înțelepte, şi ai aşezat ca să odrăslească 
înţelepciunile cele dumnezeieşti Lucrătorului de pământ, căruia strigăm: Binecu- 
vântaţi toate lucrurile Domnului pe Domnul. 


A Născătoarei 

De toată spurcăciunea ai curăţit firea omenească Fecioară, născând ploaia cea ce- 
rească, pe Cel ce S-a făcut om şi pe noi cei ce eram învechiţi ne-ai înnoit Prea- 
curată, pe cei ce strigăm: Binecuvântaţi toate lucrurile Domnului pe Domnul. 


Alt canon, al Sfântului Isihie 


Cântarea a 8-a 
Irmos: Toate lucrurile lui Dumnezeu... 


Năvălit-ai cu vitejie către lupte, pe Hristos având împreună sprijinitor slăvite, şi 
biruind desăvârşit ai primit cununa nestricăciunii şi vieţuieşti în veci. 


Cu luptele cele sfinţite ai oprit curgerile nedumnezeirii înțelepte Isihie, şi aruncat 
în râu, întru acela ai primit sfârşitul, lăudând pe Hristos în veci. 


Binecuvântăm pe Tatăl, şi pe Fiul şi pe Sfântul Duh, Domnul. 


Ca unul ce ai împărățit, cu bună slăvire asupra înşelăciunii, petrecerile cele împă- 
răteşti şi vrednicia cea mare le-ai părăsit slăvite şi te-ai lipit de Impăratul tuturor. 


Şi acum şi pururea şi în vecii vecilor. Amin (a Născătoarei) 

Prea sfințitul prooroc te numeşte pe tine uşă neumblată Preacurată, prin care a tre- 
cut Ziditorul, precum însuşi ştie, lăsându-te iarăşi încuiată precum şi mai înainte 
de naştere. 


Irmosul: 


Să lăudăm, bine să cuvântăm şi să ne închinăm Domnului cântându-l şi prea înăl- 
țându-L pe Dânsul întru toţi vecii. 


Toate lucrurile lui Dumnezeu şi toată zidirea binecuvântaţi pe Domnul; cei cuvioşi 


şi noroadele cele smerite cu inima lăudaţi şi-L prea înălțaţi pe EI întru toţi vecii. 


Canonul Sfântului Teodot 
Cântarea a 9-a 

Irmos: Hristos, Piatra cea netăiată de mână, cea din marginea unghiului din tine 
muntele cel netăiat Fecioară S-a tăiat, adunând firile cele osebite. Pentru aceasta 
veselindu-ne, pe tine Născătoare de Dumnezeu te mărim. 


Sicriul cel dumnezeiesc al moaştelor prea sfințitului păstor, tot felul de tămăduiri 
izvorăşte şi potoleşte patimile, şi dezleagă durerile cele de peste an, cu darul cel 
dumnezeiesc al Mântuitorului. 


Ca un sfințit mucenic având puterea a lega şi a dezlega, dezleagă lanţurile răută- 
ilor mele şi stropeşte sufletul meu cel ce arde de focul păcatului, rugând pe Cel 
mult îndurător. 


Astăzi prăznuieşte cu credință Biserica pomenirea ta cea prea sfinţită şi mutarea 
către lubitorul de oameni. Și bucurându-se îţi împleteşte ție diademele cele dumne- 
zeieşti ale laudelor. 


Câştigându-te pe tine ca pe o stea de zi strălucitoare, cu razele cele luminoase ale 
dumnezeieştilor doriri, şi cu luminile cele curate ale minunilor tale ne luminăm, de 
Dumnezeu grăitorule, 'Teodote. 
A Născătoarei 
Născut-ai nouă Fecioară pe Lumina ceea ce negrăit a strălucit din Tatăl mai-nainte 
de lumină, risipind întunericul necunoştinţei şi pe cei ce dormeau sub umbra păca- 
tului i-a luminat. 

Alt canon, al Sfântului Isihie 
Cântarea a 9-a 
Irmos: Eva adică prin boala... 
Cu chipul sufletului şi al trupului frumos te-ai cunoscut Isihie; că tu vrednicia şi 
bogăţia şi slava cea vremelnică le-ai părăsit şi singur lui Hristos ai urmat, îm- 
preunându-te cu mulțimile mucenicilor. 
Zdrobit-ai pe idolii pierzării înțelepte Isihie şi ai iubit mai ales a muri prea cu sil- 


nicie, ca să dobândeşti viaţa cea viitoare, împreună cu toţi cei ce bine au pătimit. 
Pentru aceasta pe tine cu credinţă te fericim. 

Slavă Tatălui şi Fiului şi Sfântului Duh. 


Sositu-ne-a nouă astăzi pomenirea ta Isihie de Dumnezeu fericite, luminând ini- 
mile tuturor celor ce cu credinţă laudă într-însa ostenelile şi luptele tale cele vite- 
jeşti şi nevoinţele trudelor. 


Şi acum şi pururea şi în vecii vecilor. Amin (a Născătoarei) 

Din tine, Preacurată a răsărit nouă lumina, singur Domnul tuturor și a luminat ini- 
mile tuturor cu dumnezeieşti cunoştinţe şi întunericul necunoştinţei l-a micşorat. 
Pentru aceasta toţi pe tine te fericim. 

Irmosul: Eva adică prin boala neascultării blestem înlăuntru a adus; iar tu Fecioară 
de Dumnezeu Născătoare, prin odrasla purtării în pântece lumii blagoslovenia ai 


înflorit. Pentru aceasta toţi te mărim. 


Şi cealaltă slujbă, a Utrenie: după rânduială şi Otpustul. 


Sursa: 
https://sites.google.com/site/ortodox007/mineiele-bisericii-ortodoxe/mineiul-pe- 


martietih.hh557n6vey7w 

Canon de rugăciune către Sfântul sfinţit mucenic Teodot, episcopul Chiriniei 


DOXOLOGIA 


Canon de rugăciune la Sfântul sfințit mucenic Teodot, episcopul Chiriniei -2 mar- 
tie - slujitor Dani: 
https://www.youtube.com/watch?y=oocLSSzkxWs 


2 5 e 


Troparul Sfântului sfinţit mucenic Teodot, episcopul Chiriniei, glasul al 4-lea: Şi 
părtaş obiceiurilor şi următor scaunelor apostolilor fiind, lucrare ai aflat, de Dum- 
nezeu insuflate, spre suirea privirii la cele înalte. Pentru aceasta, cuvântul adevă- 
rului drept învățând şi cu credinţa răbdând până la sânge, sfinţite mucenice Teodot, 
roagă-te lui Hristos Dumnezeu să mântuiască sufletele noastre. 


Cântarea 1, glasul al 4-lea 


Irmos: Adâncul Mării Roşii, cu picioare neudate, trecându-l pedestru Israel cel de 
demult, cu mâinile lui Moise în chipul Crucii, puterea lui Amalec în pustiu a biruit. 


Stih: Sfinte sfinţite mucenice Teodot, roagă-te lui Dumnezeu pentru noi. 


Năzuinţele tale, mucenice, le-ai îndreptat către Dumnezeu ale cărui porunci păzin- 
du-le te-ai făcut ierarh şi cu sângele muceniciei, cu adevărat ai strălucit. 

Stih: Sfinte sfinţite mucenice Teodot, roagă-te lui Dumnezeu pentru noi. 
Dumnezeieşte şi cu bună cuviință petrecând, prin nevoinţele înfrânării ai omorât 
pornirile trupului şi ai dobândit viaţă, cel ce eşti podoaba ierarhilor şi desăvârşirea 
mucenicilor. 


Stih: Sfinte sfinţite mucenice Teodot, roagă-te lui Dumnezeu pentru noi. 


Duhul Sfânt sălăşluindu-Se în inima ta cea înţeleaptă, din pruncie te-ai arătat drept, 
plin de milă şi blând, dumnezeiescule ierarh, sfinţite mucenice Teodot. 


Stih: Preasfântă Născătoare de Dumnezeu, miluieşte-ne pe noi. 

Firea omenească, prin înşelăciune, a fost robită mai întâi. Dar, născând tu pe Hri- 
stos, a dobândit liberare, cu multă înţelepciune lăudându-te pe tine, Născătoare de 
Dumnezeu. 


Cântarea a 3-a 


Irmos: Se veseleşte de Tine Biserica Ta, Hristoase, strigând: Tu eşti Puterea şi 
Scăparea şi Intărirea mea, Doamne. 


Stih: Sfinte sfinţite mucenice Teodot, roagă-te lui Dumnezeu pentru noi. 


Cu lacrimile, cu suspinele şi cu curgerea sângelui tău ai stins cărbunii cei aprinşi ai 
înşelăciunui, sfințite mucenice Teodot. 


Stih: Sfinte sfinţite mucenice Teodot, roagă-te lui Dumnezeu pentru noi. 


Viaţa ta cea curată arătându-te pe tine sfinţit şi dumnezeiesc luminător, te-a făcut şi 
mărturisitor adevărat al patimilor lui Hristos. 


Stih: Sfinte sfinţite mucenice Teodot, roagă-te lui Dumnezeu pentru noi. 


Stând înaintea locului de judecată şi rănit fiind cu răni cumplite, nu te-ai lepădat de 
numele lui Hristos, Sfinte mucenice Teodot. 


Stih: Preasfântă Născătoare de Dumnezeu, miluieşte-ne pe noi. 

Tămăduieşte sufletul meu cel slăbit de năvălirile şarpelui celui viclean şi robit de 
păcate, Preacurată. 


Cântarea a 4-a 


Irmos: Ridicat pe Cruce văzându-Te Biserica pe Tine, Soarele dreptăţii, a stat în- 
tru a sa rânduială, precum se cuvine, strigând: Slavă puterii Tale, Doamne! 


Stih: Sfinte sfinţite mucenice Teodot, roagă-te lui Dumnezeu pentru noi. 


Sfărâmându-ţi-se trupul de lovituri, cugetul ţi-a rămas cu adevărat prea tare şi ai 
strigat: Slavă puterii Tale, Doamne! 


Stih: Sfinte sfinţite mucenice Teodot, roagă-te lui Dumnezeu pentru noi. 
Aprinzându-te de dragostea Stăpânului, ai suferit cu răbdare durerile cele cumplite 
ale rănilor, ca şi cum nu tu, ci altul ar fi pătimit, sfințite mucenice Teodot, cel mare 
între mucenici. 

Stih: Sfinte sfinţite mucenice Teodot, roagă-te lui Dumnezeu pentru noi. 
Chinurile ce se apropiau de trupul tău nu te-au înfricoşat; căci prin cuget curat ai 
văzut răsplătirile cele viitoare, care ţi-au uşurat durerile tale, de Dumnezeu înţe- 
lepţite părinte. 

Stih: Preasfântă Născătoare de Dumnezeu, miluieşte-ne pe noi. 

Palat prea luminos al Stăpânului, Preasfântă Născătoare de Dumnezeu, arată-ne şi 
pe noi locaşuri ale Sfântului Duh, când aducem laudă Domnului, în locaşul tău cel 
sfânt. 


Cântarea a 5-a 


Irmos: 'Tu, Doamne, Lumină în lume ai venit, Lumina cea sfântă, care întorci din 
întunericul necunoştinţei pe cei ce Te laudă pe Tine cu credinţă. 


Stih: Sfinte sfinţite mucenice Teodot, roagă-te lui Dumnezeu pentru noi. 


Ridicat fiind pe lemn, înțelepte Teodot, cu tărie ai răbdat sfâşierile trupului tău, în 
timp ce toţi se minunau. 

Stih: Sfinte sfinţite mucenice Teodot, roagă-te lui Dumnezeu pentru noi. 


Fiind spânzurat, ai răbdat strujirile trupului, având de partea ta pe Stăpânul, care cu 
credinţă în EI te întărea pe tine, Sfinte Teodot. 


Stih: Sfinte sfinţite mucenice Teodot, roagă-te lui Dumnezeu pentru noi. 


Cu vărsarea sângelui vopsindu-ţi haina ta cea sfințită, prea luminoasă ai arătat-o, 
fericite Teodot. 


Stih: Preasfântă Născătoare de Dumnezeu, miluieşte-ne pe noi. 


Zămislit-ai pe Dumnezeu, cel ce s-a făcut Om, Stăpână! Pentru aceasta, neamuri şi 
neamuri te fericesc pe tine. 


Cântarea a 6-a 


Irmos: Jertfi-voi Ție cu glas de laudă, Doamne, strigă către Tine Biserica cea cură- 
țită de sângele demonilor, cu sângele cel curs din coasta Ta. 


Stih: Sfinte sfinţite mucenice Teodot, roagă-te lui Dumnezeu pentru noi. 


Închis în temniţă ca un tâlhar fiind, Sfinte Teodot, ai păzit poruncile cele dumne- 
zeieşti ale Stăpânului, celui ce a luminat dumnezeiască pomenirea ta. 


Stih: Sfinte sfinţite mucenice Teodot, roagă-te lui Dumnezeu pentru noi. 

Ai stat înaintea judecății celor nedrepţi şi fiind judecat, ai judecat tu însuţi pe cei 
fărădelege, care socoteau mai mult nedreptatea decât dreptatea, de Dumnezeu înţe- 
lepțite. 

Stih: Sfinte sfinţite mucenice Teodot, roagă-te lui Dumnezeu pentru noi. 

Valurile chinurilor celor ce se abăteau asupra ta s-au sfărâmat ca de o piatră, înăl- 
ţându-te tu, cu suirea inimii tale, către Piatra cea din capul unghiului, Hristos Dum- 


nezeu, fericite Teodot. 


Stih: Preasfântă Născătoare de Dumnezeu, miluieşte-ne pe noi. 

Sălăşluindu-Se în pântecele tău Hristos, Dumnezeul nostru, a alungat păcatul care 
se sălăşluise între oameni şi prin iubirea Sa de oameni, i-a făcut pe aceştia ai Săi. 


Condac, glasul al 3-lea: Credinţa cea rea a mării ai ruşinat şi înşelăciunea închi- 
nării la idoli cu puterea dreptei credinţe ai rănit-o şi făcându-te ca o ardere de tot 
dumnezeiască, prin lucrarea minunilor tale ai ajuns cunoscut până la marginile lu- 
mii, prea sfinţite mucenice Teodot. Roagă-te lui Hristos Dumnezeu, să ne dăruia- 
scă nouă mare milă. 


Cântarea a 7-a 

Irmos: În cuptorul din Babilon, tinerii lui Avraam, de dorul dreptei credinţe mai 
mult decât de văpaia focului fund aprinşi, au strigat: Binecuvântat eşti în Biserica 
slavei 'Tale, Doamne! 


Stih: Sfinte sfinţite mucenice Teodot, roagă-te lui Dumnezeu pentru noi. 


De dragostea Dumnezeiescului Duh fiind aprins şi pe pat înroşit în foc fiind pus, ai 
rămas nears, strigând: Binecuvântat eşti în Biserica slavei Tale, Doamne! 


Stih: Sfinte sfinţite mucenice Teodot, roagă-te lui Dumnezeu pentru noi. 

Ca şi cum altul ar fi pătimit, iar nu tu, cu tot cugetul tău ai alergat către Dumnezeu, 
fericite şi tăierile şi arderile nu le-ai luat în seamă, nesimţindu-le, prin purtarea de 
grijă a lui Hristos. 

Stih: Sfinte sfinţite mucenice Teodot, roagă-te lui Dumnezeu pentru noi. 

Cu înţelepciunea cuvintelor tale pe cei ce erau lipsiţi de înţelegere, la judecata ta 1- 
ai ruşinat, arătându-i ca pe nişte neputincioşi plini de rea credinţă, că ţineau mai 
mult la altarele idolilor decât la Ziditorul. 


Stih: Preasfântă Născătoare de Dumnezeu, miluieşte-ne pe noi. 


Împreună cu Cetele cele de sus, Maica lui Dumnezeu, strigăm ţie: bucură-te, cer 
însuflețit şi palat prea slăvit şi scaun de foc, pe care Hristos cu Trupul S-a odihnit. 


Cântarea a 8-a 


Irmos: Mâinile întinzându-şi Daniel, gurile leilor cele deschise în groapă le-a în- 
chis; şi puterea focului au stins-o, cu fapta cea bună încingându-se, tinerii cei iubi- 

tori de dreaptă credinţă, strigând: Binecuvântaţi, toate lucrurile Domnului, pe Do- 
mnul! 


Stih: Sfinte sfinţite mucenice Teodot, roagă-te lui Dumnezeu pentru noi. 


Impotrivindu-te vrăjmaşului, prin chinurile tale, Sfinte sfințite mucenice Teodot, 
piroane ţi s-au bătut în picioare şi ai mers pe cărarea care duce către Împărăția Ce- 
rurilor, prea lăudate, cântând: Binecuvântaţi, toate lucrurile Domnului, pe Domnul! 


Stih: Sfinte sfinţite mucenice Teodot, roagă-te lui Dumnezeu pentru noi. 


Propovăduind pe Dumnezeu, cel ce a venit pe pământ şi prin dumnezeieştile Patimi 
a nimicit patima cea de tot pierzătoare, ai suferit patima cea dumnezeiască şi feri- 
cită cu trupul, Sfinte Teodot, cântând: Binecuvântaţi, toate lucrurile Domnului, pe 
Domnul! 


Stih: Sfinte sfinţite mucenice Teodot, roagă-te lui Dumnezeu pentru noi. 


Cu picăturile sângelui tău şi cu apele învățăturilor celor sfințite ai adăpat cu har ini- 
mile credincioşilor celor buni, prea sfințite şi ai făcut ca să odrăslească în ele Înţe- 
leciunea cea dumnezeiască a Ziditorului, căruia strigăm: Binecuvântaţi, toate lucru- 
rile Domnului, pe Domnul! 


Stih: Preasfântă Născătoare de Dumnezeu, miluieşte-ne pe noi. 

De toată spurcăciunea ai curățit firea omenească, Fecioară, născând ploaia cea 
cerească, pe Cel ce s-a făcut Om pentru noi şi pe noi, cei ce eram învechiţi, ne-ai 
înnoit, Preacurată, pe cei care strigăm: Binecuvântaţi, toate lucrurile Domnului, pe 
Domnul! 

Cântarea a 9-a 

Irmos: Hristos, piatra cea netăiată de mână, cea din capul unghiului, din tine, 
muntele cel netăiat, S-a tăiat Fecioară, adunând firile cele osebite. Pentru aceasta, 


veselindu-ne, pe tine Născătoare de Dumnezeu te mărim. 


Stih: Sfinte sfinţite mucenice Teodot, roagă-te lui Dumnezeu pentru noi. 

Racla cea dumnezeiască a moaştelor prea sfinţitului păstor izvorăşte tot felul de tă- 
măduiri şi potoleşte patimile şi dezleagă durerile cele din toată vremea, cu darul cel 
dumnezeiesc al Mântuitorului. 


Stih: Sfinte sfinţite mucenice Teodot, roagă-te lui Dumnezeu pentru noi. 


Ca un sfinţit mucenic având puterea de a lega şi de a dezlega, dezleagă lanţurile 
răutăților mele şi răcoreşte sufletul meu, cel ce arde de focul păcatului, rugând pe 
Cel Milostiv pentru mine. 


Stih: Sfinte sfinţite mucenice Teodot, roagă-te lui Dumnezeu pentru noi. 


Astăzi Biserica prăznuieşte cu credinţă pomenirea ta cea prea sfințită şi mutarea ta 
către lubitorul de oameni; şi bucurându-se, îţi împleteşte ţie cununi dumnezeieşti 
de laude. 


Stih: Sfinte sfinţite mucenice Teodot, roagă-te lui Dumnezeu pentru noi. 


Câştigându-te pe tine ca pe o stea plină de lumină strălucitoare, cu Razele cele 
luminoase ale dumnezeieştilor doriri şi cu luminile cele curate ale minunilor tale ne 
luminăm, de Dumnezeu grăitorule, Sfinte mucenice Teodot. 


Stih: Preasfântă Născătoare de Dumnezeu, miluieşte-ne pe noi. 


Născut-ai nouă, Fecioară, Lumina care a strălucit în chip de negrăit din Tatăl mai 
înainte de lumină, risipind întunericul necunoştinţei; şi pe cei ce dormeau în umbra 
păcatului i-a luminat. 


Sedelna Preasfintei Născătoare de Dumnezeu, glasul al 3-lea: 


Podobie: De frumuseţea fecioriei tale şi de prea luminată curăţia ta Gavriil mirân- 
du-se, a strigat ţie, Născătoare de Dumnezeu: Ce laudă vrednică voi aduce ție? Sau 
cum te voi numi pe tine? Nu mă pricep şi mă minunez! Pentru aceasta, precum mi 
s-a poruncit, strig ție: Bucură-te, ceea ce eşti plină de har. 


Neînţeleasă şi nepricepută este, Stăpână, de Dumnezeu dăruită, taina cea cu ade- 
vărat înfricoşătoare, care s-a săvârşit întru tine! Că, pe Cel Necuprins zămislindu- 
L, L-ai născut cu Trup din prea curatul tău sânge; pe care, ca pe Fiul tău roagă-L 
totdeauna, prea curată să mântuiască sufletele noastre. 

Sedelna Sfintei Cruci şi a Preasfintei Născătoare de Dumnezeu, glasul al 3-lea: 


Podobie: De frumuseţea fecioriei tale şi de prea luminată curăţia ta Gavriil mirân- 
du-se, a strigat ţie, Născătoare de Dumnezeu: Ce laudă vrednică voi aduce ție? Sau 
cum te voi numi pe tine? Nu mă pricep şi mă minunez! Pentru aceasta, precum mi 
s-a poruncit, strig ție: Bucură-te, ceea ce eşti plină de har. 


Preacurata Mieluşea şi Maica Ta cea neispitită de nuntă, Hristoase, văzându-te 
mort, spânzurat pe Cruce, cu durere de mamă jelindu-se, striga: ce Ţi-a răsplătit 
Ție adunarea cea fărădelege şi nemulţumitoare, care de multe şi mari daruri s-a bu- 
curat de la Tine, Fiul meu? Laud smerenia 'Ta cea dumnezeiască! 

Canon de rugăciune către Sfântul mucenic Isihie 


DOXOLOGIA ro 


Canon de rugăciune la Sfântul mucenic Isihie - 2 martie - slujitor Dani: 
https://www.youtube.com/watch?y=FTimwUttC-M 


2 o e 


Troparul Sfântului mucenic Isihie, glasul al 4-lea: Mucenicul Tău, Doamne, Isi- 
hie, întru nevoinţa sa, cununa nestricăciunii a dobândit de la Tine, Dumnezeul no- 
stru; că având puterea Ta, pe chinuitori a învins; zdrobit-a şi ale demonilor nepu- 
tincioase îndrăzniri. Pentru rugăciunile lui, mântuieşte sufletele noastre, Hristoase 
Dumnezeule. 


facere a lui losif 
Cântarea 1, glasul al 4-lea 


Irmos: Cânta-voi Ţie, Doamne, Dumnezeul meu, că ai scos pe popor din robia 
Egiptului şi ai acoperit carele şi puterea lui Faraon. 


Stih: Sfinte mucenice Isihie, roagă-te lui Dumnezeu pentru noi. 


Cu dumnezeieştile străluciri ale Mântuitorului fiind luminat, pătimitorule, umple 
de Lumină dumnezeiască pe cei ce prăznuiesc pătimirea ta cea sfântă. 

Stih: Sfinte mucenice Isihie, roagă-te lui Dumnezeu pentru noi. 


Cu totul dăruindu-te Mântuitorului, ai suferit cu răbdare moartea cea pentru Dân- 
sul, Sfinte Isihie prea fericite şi ai dobândit viaţa cea dumnezeiască. 


Slavă Tatălui şi Fiului şi Sfântului Duh. 


Îngrădit fiind cu legile Stăpânului, ai îndepărtat de la tine momelile cele viclene ale 
nelegiuiţilor, Sfinte Isihie prea fericite, pătimind cu multă răbdare. 


Și acum şi pururea şi în vecii vecilor. Amin (a Născătoarei) 


Fecioară ai rămas după naştere, ca şi mai înainte de naştere, născând cu adevărat pe 
Ziditorul. Pe Acesta roagă-L, Preacurată, să fie izbăviţi cei ce te laudă pe tine. 


Cântarea a 3-a 
Irmos: Arcul celor puternici... 
Stih: Sfinte mucenice Isihie, roagă-te lui Dumnezeu pentru noi. 


Având cugetul tău sus, la Dumnezeu, purtătorule de biruinţă, ai înfrânt puterea cea 
aducătoare de pierzare a prigonitorilor tăi, luptându-te cu multă răbdare. 


Stih: Sfinte mucenice Isihie, roagă-te lui Dumnezeu pentru noi. 


Numai frumuseţea cea dorită a lui Hristos ai iubit-o şi ai fugit de frumuseţile lumii; 
şi luptându-te, ai primit cununa dreptății, fericite. 


Slavă Tatălui şi Fiului şi Sfântului Duh. 


O singură Dumnezeire cunoscând, ai defăimat nestatornicia închinării la idoli, pur- 
tătorule de biruinţă şi te-ai arătat strălucitor prin mucenicie, vrednicule de laudă. 


Şi acum şi pururea şi în vecii vecilor. Amin (a Născătoarei) 


Moartea până la tine a stăpânit, căci ai născut Izvorul nemuririi, Preasfântă, pe Hri- 
stos, Însuşi Dumnezeul nostru cel prea bun. 

Irmosul: Arcul celor puternici a slăbit, iar cei neputincioşi s-au încins cu putere. 
Pentru aceasta s-a întărit întru Domnul inima mea. 

Cântarea a 4-a 


Irmos: Din dragoste pentru chipul Tău, Milostive, pe Cruce Te-ai Răstignit şi nea- 
murile s-au mântuit. Că Tu eşti Puterea şi Lauda mea, lubitorule de oameni. 


Stih: Sfinte mucenice Isihie, roagă-te lui Dumnezeu pentru noi. 


Cu vitejia cugetului ai stat împotriva tiranului, prea fericite, care îți poruncea să 
jertfeşti idolilor, mărite mucenice Isihie. 


Stih: Sfinte mucenice Isihie, roagă-te lui Dumnezeu pentru noi. 


Ca o jertfă prea curată te-ai adus Celui ce din îndurările milostivirii Sale, s-a jertfit 
pentru tine, mare mucenice Isihie, podoaba mucenicilor. 


Slavă Tatălui şi Fiului şi Sfântului Duh. 


Sprijin şi întărire s-a arătat pie Stăpânul, în timpul pătimirilor tale, pururea fericite. 
Pentru aceasta nu te-ai înfricoşat de moartea cea vremelnică. 


Şi acum şi pururea şi în vecii vecilor. Amin (a Născătoarei) 


Fecioară, odrăslind Strugurele cel fără stricăciune, care picură tuturor mustul ne- 
muririi, te-ai arătat, prea curată şi Maică şi Fecioară. 


Cântarea a 5-a 


Irmos: Tu, Doamne, Lumină ai venit în lume, Lumina cea sfântă, care întorci din 
întunericul necunoştinţei pe cei ce Te laudă pe Tine cu credinţă. 


Stih: Sfinte mucenice Isihie, roagă-te lui Dumnezeu pentru noi. 


Mintea ta, luminată cu Lumina cea nematerialnică, a risipit înşelăciunea rătăcirii 
idoleşti a mulţimii, Sfinte Isihie, fericite. 


Stih: Sfinte mucenice Isihie, roagă-te lui Dumnezeu pentru noi. 


Cu înţelegeri pline de lumină şi cu bune înălțări îndumnezeindu-te, prea fericite, ai 
scăpat de nestatornicia închinării la idoli, purtătorule de biruinţă. 

Slavă Tatălui şi Fiului şi Sfântului Duh. 


Părăsind necunoştinţa cea plină de tulburare, te-ai liniştit şi ai primit, purtătorule de 
biruinţă, în locul ostenelilor şi durerilor tale, dumnezeiasca veselie. 


Şi acum şi pururea şi în vecii vecilor. Amin (a Născătoarei) 


Tu singură ai născut pe pământ, Preacurată, pe Dumnezeu Cuvântul cel Ceresc, pe 
care II laudă toată făptura, ca pe Făcătorul şi Domnul. 


Cântarea a 6-a 
Irmos: Strigat-a, mai înainte... 
Stih: Sfinte mucenice Isihie, roagă-te lui Dumnezeu pentru noi. 


Inălţând dragostea inimii tale către Dumnezeu, ai fost aruncat în apele râurilor, 
Sfinte Isihie, găsindu-ţi în ele sfârşitul tău cel fericit, mucenice. 


Stih: Sfinte mucenice Isihie, roagă-te lui Dumnezeu pentru noi. 


Apa desfătării după vrednicie te-a primit pe tine, Sfinte mucenice Isihie, cel ce ai 
primit sfârşitul fericit în apele râurilor, în care ai înecat mulţimea demonilor. 


Slavă Tatălui şi Fiului şi Sfântului Duh. 

Cu tăria şi cu puterea Duhului ai călcat în picioare, prea fericite, mulțimea nemă- 
surată a vrăjmaşilor celor nevăzuţi şi încununat fiind de biruinţă, te-ai numărat lao- 
laltă cu Cetele îngerilor. 

Şi acum şi pururea şi în vecii vecilor. Amin (a Născătoarei) 

In pântecele tău cel sfânt locuind Domnul, Născătoare de Dumnezeu, locaşuri pline 
de desfătare ale Treimu face pe cei ce cu credinţa adevărului te fericesc acum pe 


tine. 


Irmosul: Strigat-a, mai înainte închipuind îngroparea 'Ta cea de trei zile, Iona, în 
chit rugându-se: din stricăciune mă scapă, lisuse, Impărate al Puterilor. 


Cântarea a 7-a 

Irmos: Tinerii lui Avraam, oarecând în Babilon, văpaia focului în picioare au căl- 
cat-o, strigând în cântări: Binecuvântat eşti, Dumnezeul părinților noştri! 


Stih: Sfinte mucenice Isihie, roagă-te lui Dumnezeu pentru noi. 


Vitejeşte luptându-te cu vrăjmaşul, ai umilit tăria aceluia, prea fericite Isihie, stri- 
gând: Binecuvântat eşti, Dumnezeul părinților noştri! 


Stih: Sfinte mucenice Isihie, roagă-te lui Dumnezeu pentru noi. 


De la o margine până la alta a pământului, mucenice, vitejia, faptele şi credinţa ta 
hotărâtă se vestesc, mucenice Isihie, cugetătorule de Dumnezeu. 


Slavă Tatălui şi Fiului şi Sfântului Duh. 


Cu legăturile cele prea tari ale luptei tale, mucenice, ai spânzurat pe vrăjmaşul şi 
moarte prea mărită ai primit, Sfinte Isihie, înecat fiind în apă. 


Şi acum şi pururea şi în vecii vecilor. Amin (a Născătoarei) 


Pe noi toţi, cei omorâți de păcat, născând Viaţa, ne-ai înviat. Pentru aceasta, îţi 
strigăm ţie: Maică a lui Dumnezeu, Fecioară, pururea mărită. 


Cântarea a 8-a 
Irmos: Toate lucrurile lui Dumnezeu... 
Stih: Sfinte mucenice Isihie, roagă-te lui Dumnezeu pentru noi. 


Gata pentru lupte cu vitejie te-ai arătat, având pe Hristos sprijinitor, mărite şi bi- 
ruind în chip desăvârşit, ai primit cununa nestricăciunii şi vieţuieşti în veci. 


Stih: Sfinte mucenice Isihie, roagă-te lui Dumnezeu pentru noi. 


Cu luptele tale cele sfințite ai oprit valurile credințelor celor deşarte, înțelepte; şi 
aruncat fiind în Rai, ai primit acolo sfârşitul, lăudând pe Hristos în veci. 


Binecuvântăm pe Tatăl şi pe Fiul şi pe Sfântul Duh, Domnul. 

Ca unul ce ai împărăţit cu strălucire asupra rătăcirii, ai părăsit, mărite, petrecerile 
cele împărăteşti şi slujba ta cea înaltă şi te-ai lipit de Impăratul tuturor. 


Și acum şi pururea şi în vecii vecilor. Amin (a Născătoarei) 

Prea sfințitul prooroc te numeşte pe tine uşă neumblată, Preacurată, prin care a tre- 
cut Ziditorul, precum Singur ştie şi pe care iarăşi a lăsat-o închisă, ca şi mai înainte 
de naştere. 


Irmosul: 


Să lăudăm, să binecuvântăm şi să ne în-chinăm Domnului, cântându-l şi prea 
înălţându-L pe Dânsul întru toţi vecii. 


Toate lucrurile lui Dumnezeu şi toată făptura binecuvântaţi pe Domnul. Cei cuvioşi 
şi popoarele cele smerite cu inima, lăudaţi-L şi-L prea înălţaţi pe Dânsul întru toți 
vecii! 

Cântarea a 9-a 

Irmos: Eva, adică, prin boala neascultării... 

Stih: Sfinte mucenice Isihie, roagă-te lui Dumnezeu pentru noi. 

Frumos la suflet şi la trup ai fost cunoscut, Sfinte mucenice Isihie; că ai părăsit 
slujba ta şi averea şi mărirea cea trecătoare şi numai lui Hristos ai urmat, alăturân- 
du-te mulțimilor de mucenici. 

Stih: Sfinte mucenice Isihie, roagă-te lui Dumnezeu pentru noi. 

Zdrobit-ai idolii pierzării, înțelepte Isihie şi ai murit de moarte silnică, ca să do- 
bândeşti viaţa cea viitoare, laolaltă cu toți cei ce au pătimit. Pentru aceasta cu cre- 
dinţă te fericim. 

Slavă Tatălui şi Fiului şi Sfântului Duh. 

Sositu-ne-a nouă, astăzi, pomenirea ta, Sfinte mucenice Isihie, de Dumnezeu feri- 


cite, luminând inimile tuturor celor ce cu credinţă laudă acum ostenelile, luptele ta- 
le cele vitejeşti şi nevoinţele ostenelilor tale. 

Şi acum şi pururea şi în vecii vecilor. Amin (a Născătoarei) 


Lumină ne-a răsărit nouă din tine, Preacurată, Cel ce singur este Domnul tuturor şi 
a luminat inimile tuturor. 


Irmosul: Eva, adică, prin boala neascultării blestem înăuntru a adus, iar tu, Fe- 
cioară de Dumnezeu Născătoare, prin Odrasla sarcinii tale, ai înflorit în lume Bine- 
cuvântarea; pentru aceasta, toţi te mărim. 


Sedelna, glasul al 3-lea: 


Podobie: De frumuseţea fecioriei tale şi de prea luminată curăţia ta Gavriil mirân- 
du-se, a strigat ţie, Născătoare de Dumnezeu: Ce laudă vrednică voi aduce ţie? Sau 
cum te voi numi pe tine? Nu mă pricep şi mă minunez! Pentru aceasta, precum mi 
s-a poruncit, strig ție: Bucură-te, ceea ce eşti plină de har. 


Pătimitor nebiruit al Atotţiitorului ai fost, fericite mucenice Isihie, necruţându-ţi 
trupul în vremea prigoanelor. Pentru aceasta, fiind omorât în apele râurilor, întru 
acestea ai înecat pe balaurul cel vrăjmaş. Drept aceea, cu veselie prăznuim sfântă 
pomenirea ta, mucenice. 


Sedelna Preasfintei Născătoare de Dumnezeu, glasul al 3-lea: 


Podobie: De frumuseţea fecioriei tale şi de prea luminată curăţia ta Gavriil mirân- 
du-se, a strigat ţie, Născătoare de Dumnezeu: Ce laudă vrednică voi aduce ție? Sau 
cum te voi numi pe tine? Nu mă pricep şi mă minunez! Pentru aceasta, precum mi 
s-a poruncit, strig ție: Bucură-te, ceea ce eşti plină de har. 


Neînţeleasă şi nepricepută este, Stăpână, de Dumnezeu dăruită, taina cea cu ade- 
vărat înfricoşătoare, care s-a săvârşit întru tine! Că, pe Cel Necuprins zămislindu- 
L, L-ai născut cu Trup din prea curatul tău sânge; pe care ca pe Fiul tău, roagă-L 
totdeauna, prea curată să mântuiască sufletele noastre. 


Sedelna Sfintei Cruci şi a Preasfintei Născătoare de Dumnezeu, glasul al 3-lea: 


Podobie: De frumuseţea fecioriei tale şi de prea luminată curăţia ta Gavriil mirân- 
du-se, a strigat ţie, Născătoare de Dumnezeu: Ce laudă vrednică voi aduce ţie? Sau 
cum te voi numi pe tine? Nu mă pricep şi mă minunez! Pentru aceasta, precum mi 
s-a poruncit, strig ție: Bucură-te, ceea ce eşti plină de har. 

Preacurata Mieluşea şi Maica Ta cea neispitită de nuntă, Hristoase, văzându-te 
mort, spânzurat pe Cruce, cu durere de mamă jelindu-se, striga: ce Ţi-a răsplătit 
Ție adunarea cea fărădelege şi nemulţumitoare, care de multe şi mari daruri s-a bu- 
curat de la Tine, Fiul meu? Laud smerenia 'Ta cea dumnezeiască! 

Imnografie 


Condacul Sfântului sfinţit mucenic Teodot, episcopul Chiriniei: Credinţa cea rea a 
mării ai ruşinat şi înşelăciunea închinării la idoli cu puterea dreptei credinţe ai ră- 
nit-o şi făcându-te ca o ardere de tot dumnezeiască, prin lucrarea minunilor tale ai 
ajuns cunoscut până la marginile lumii, prea sfințite mucenice Teodot. Roagă-te 
lui Hristos Dumnezeu, să ne dăruiască nouă mare milă. 


Troparul Sfântului sfinţit mucenic Teodot, episcopul Chiriniei: Şi părtaş obice- 
iurilor şi următor scaunelor apostolilor fiind, lucrare ai aflat, de Dumnezeu insu- 
flate, spre suirea privirii la cele înalte. Pentru aceasta, cuvântul adevărului drept 
învățând şi cu credinţa răbdând până la sânge, sfințite mucenice Teodot, roagă-te 
lui Hristos Dumnezeu să mântuiască sufletele noastre. 


(Video) Troparul Sfântului sfințit mucenic Teodot, episcopul Chiriniei - Interpret: 
Otilia Simeria: 
https://doxologia.ro/tropare/video-sfantul-sfintit-mucenic-teodot-episcopul-chiriniei-tropar 


Troparul Sfântului mucenic Isihie: Mucenicul Tău, Doamne, Isihie, întru nevoinţa 
sa, cununa nestricăciunii a dobândit de la Tine, Dumnezeul nostru; că având pute- 
rea Ta, pe chinuitori a învins; zdrobit-a şi ale demonilor neputincioase îndrăzniri. 
Pentru rugăciunile lui, mântuieşte sufletele noastre, Hristoase Dumnezeule. 

(Video) Troparul Sfântului mucenic Isihie - Interpret: Otilia Simeria: 
https://doxologia.ro/tropare/video-sfantul-mucenic-isihie-tropar 

Vieţile Sfinţilor - Pătimirea Sfântului sfinţit mucenic Teodot, episcopul 
Cirenei 

Cuvant Ortodox - Sfântul sfinţit mucenic Teodot, episcopul Cirenei - 2 martie: 
https://www.youtube.com/watch?y=OUzVoELAGLe 


2 5 e 


În insula Ciprului este o cetate ce se numeşte Cirene. Într-acea cetate a fost epis- 
cop Sfântul sfinţitul mucenic Teodot, fiind de neam din Galatia, născut din pă- 
rinți creştini şi crescut în învăţătura cărţii. EI, din tinereţe deprinzându-se cu 
înțelepciune şi fapte bune, a mers în insula Ciprului, unde învăţa pe elini să lase 
rătăcirea şi înşelăciunea idolească, şi să creadă în Hristos, adevăratul Dumne- 
zeu. Apoi pe mulți întorcându-i, prin propovăduirea Cuvântului lui Dumnezeu, de 
la necurăţia păgânească, i-a povăţuit la calea mântuirii. Pentru aceea a fost ales 
episcop în cetatea Cirenei a Ciprului. 


Atunci era prigonire mare înpotriva creştinilor, împărățind păgânul Liciniu (308- 
324), iar în Cipru era ighemon Savin. Dorind sfântul să fie muncit pentru Hristos, 
se certa cu îndrăzneală cu elinii, mustrând rătăcirea lor şi propovăduind pe Hristos, 
adevăratul Dumnezeu. 

Auzind despre aceea, ighemonul Savin a poruncit să-l prindă spre mucenicie. 
Înştiinţându-se arhiereul lui Dumnezeu de porunca ighemonului, n-a așteptat să vi- 
nă după dânsul. Ci îndată sculându-se, s-a dus singur la ighemon şi, stând înaintea 
lui, i-a zis: “Iată cel pe care îl cauţi, eu sunt! Nu m-am ascuns de tine, nici nu 
sunt adus cu sila, ci de voia mea am venit. Căci adevărul, pe care nu se cade a-l 
ascunde, trebuie a-l arăta, adică pe Hristos, Dumnezeul meu, să-L propovă- 
duiesc; iar necurăţia şi neputinţa păgânătăţii voastre s-o vădesc. Dar nu este tre- 
buinţă de multă arătare a neputinței voastre, căci singură aceea vă arată a fi ne- 
putincioşi, căci Sunteţi mai fricoşi decât broaştele, de vreme ce pentru un creştin 
s-a tulburat toată cetatea şi oastea păgânilor. Pentru că se tem diavolii de un om 
care este rob al lui Hristos şi se sârguiesc ca nu cumva, scăpând din mâinile voa- 
stre ale muncitorilor, să ridice asupra lor mai mare război şi să biruiască nepu- 
tința lor, biruind prin cuvinte pe cei ce le slujesc lor, având nădejdea cea deşartă 
spre dânşii”. 


Ighemonul, nesuferind o mustrare ca aceasta, a poruncit îndată să bată fără de milă 
pe sfântul cu vine crude. 


Şi, fund bătut multă vreme, grăia cuvântul lui David: Pe spatele meu au lucrat pă- 
cătoşii, îndelungat-au fărădelegea lor. 


Încetând slugile a-l bate pe mucenic, a zis către dânsul ighemonul: "Vezi ce ţi-a fo- 
losit ţie multa grăire şi îndrăzneala ta?" 


Răspuns-a Sfântul: "De ai fi avut ochii tăi cei sufleteşti luminaţi, ţi-aş fi arătat ce 
mi-a folosit bărbăţia mea, pe care tu o numeşti îndrăzneală; ci de vreme ce eşti 
orb, pentru aceea nu poţi să-mi vezi bunătăţile ce-mi Stau înainte; măcar dintr- 
aceasta să înţelegi, cum că eu căutând cu sufletească privire la cereştile răs- 
plătiri, cele gătite mucenicilor lui Hristos, sunt nemişcat în rănile cele luate de 
mine şi nu Simt mucenicia; căci sufleteasca veselie cea întru Dumnezeul meu, 
biruieşte toate durerile trupeşti”. 


Savin ighemonul a zis: "Te mândreşti, Teodote, ca să înşeli pe cei ce te aud, dar pe 
mine nu poţi să mă înşeli cu cuvintele tale. Căci până într-atâta voi munci trupul 
tău, până ce vei mărturisi stăpânirea zeilor noştri”. 


A grăit sfântul: "Precum voieşti, ispiteşte-mă cu muncile; adună-ţi toată puter- 
nica ta meşteşugire spre trupul meu şi te înştiințează de puterea ostaşului lui 
Hristos şi vei vedea cine va fi mai tare: cei ce mă muncesc pe mine, ori eu care 
port în mine pe Hristos?" 

Ighemonul a zis: "Au nu ştii, cum că din poruncile împărăteşti am stăpânire asupra 
trupului tău, ca să-l sfărâm cu rănile şi să-ţi pierd tăria ta până în sfârşit?" 


A răspuns sfântul: "Unuia Dumnezeu, Acestuia Îi slujesc, care m-a făcut mult 
mai presus decât împărații şi mult mai puternic decât boierii. Pentru aceea acum 
ca şi cu un rob grăiesc cu tine şi decât orice rob mult mai necinstit te socotesc pe 
tine şi nu ţin seamă de toate muncile, cu ajutorul Dumnezeului meu, care ne-a 
învăţat să socotim toată dragostea lumească ca pe nişte paie, pleavă şi gunoi. 
Deci, să nu socoteşti că mă vei înfricoşa cu mândria şi cu groaznicele tale în- 
groziri. Te lauzi cum că ai putere peste trupul meu. Dar o stăpânire ca aceea au 
şi tâlharii care trăiesc în pustietăţi. Căci, când prind pe cineva în cale, îl mun- 
cesc precum voiesc. Şi tu acum te socoteşti a fi puternic, nădăjduind în sabia ta 
cea fărădelege. Pentru că stăpânirea cea legiuită schimbând-o în tiranie, pe 
desfrânaţi şi pe ucigaşii de oameni îi ierţi, iar munca cea vrednică a lor o aduci 
asupra bărbaţilor celor nevinovaţi şi drepteredincioşi”. 


Atunci, mâniindu-se ighemonul foarte tare, a poruncit să-l spânzure pe mucenic pe 
lemnul cel de muncă şi cu unelte ascuţite să-i strujească coastele lui. 


Iar pătimitorul lui Hristos, fiind Strujit şi răbdând dureri, se ruga lui Dumnezeu, 
grăind: "Doamne, lisuse Hristoase, Făcătorul a toată făptura cea văzută şi 
nevăzută, Cel ce ai prădat moartea, Cel ce ai stricat iadul, Cel ce pe Cruce ai 
omorât începătoriile şi puterile întunericului, care ai vădit pe domnul veacului 
acestuia şi ai dăruit de sus putere Sfinţilor Tăi apostoli şi fără de ispită i-ai păzit 
pe dânşii; Cel ce ai dat oarecând tânărului David biruinţă asupra uriaşului 
Goliat şi ai schimbat văpaia în cuptorul Babilonului, ca să nu vatăme trupurile 
sfinților Tăi tineri, răcorindu-i cu rouă; Tu şi pe mine mă întăreşte în muncile 
acestea, căci ştii neputinţa omenească. Slabă este tăria noastră, şi se ofileşte ca o 
floare în puţină vreme. Pentru Slava numelui Tău, Doamne, dă putere neputinței 
mele şi risipeşte puterea celor ce se scoală asupra turmei Tale celei sfinte, ca să 
înțeleagă tot pământul că Tu eşti Dumnezeu prea înalt, care dai tărie şi putere 
celor ce nădăjduiesc spre Tine”. 


Astfel rugându-se sfântul, suliţele ascuţite atâta îi strujiseră trupul, încât i se ve- 
deau oasele goale. După aceea a poruncit ighemonul ca, luându-l de pe lemnul cel 
de muncă, să-l ducă în temniţă. 


Deci sfântul, fiind dus spre temniţă, striga prin toată cetatea, grăind: "Cei ce mă 
vedeţi într-acest chip pătimind, Să înţelegeţi că nu fără de nădejde pătimesc; căci 
pentru durerile muceniceşti am răsplătire de la Hristos Dumnezeu, spre care eu 

nădăjduiesc. Că dacă un împărat pământesc vremelnic cinsteşte pe ostaşii Săi, 
cei ce pentru dânsul cu bărbăţie şi cu vitejie se oştesc şi îşi varsă sângele lor şi le 
dă vrednice daruri, iar celor ce mor la război, le pomeneşte numele cu zugrăveli, 
cu cât mai mult veşnicul Împărat dăruieşte cinste nevoitorilor Săi şi în viaţa cea 
de acum şi la Înviere, când îi va arăta părtaşi ai Împărăției Sale. Stau mărturie 
cinstitele moaşte ale sfinţilor mucenici care mai înainte S-au nevoit, şi care se 
cinstesc cu cucernicie de toţi credincioşii mai mult decât toate cele de pe pământ, 
lucruri cinstite şi bogății. Iar prin cinstirea lor se închipuieşte cinstea şi slava 
care în cer li se dă de la Dumnezeu şi de la îngerii Lui sufletelor mucenicilor”. 


Acestea şi mai multe grăindu-le sfântul, mergea după dânsul tot poporul până la 
temniţă, în care a petrecut sfântul cinci zile; după aceea a fost adus iarăşi la între- 
bare înaintea ighemonului. 


Și a zis ighemonul către mucenic: "Eu socotesc că nu-ţi este de trebuință mai multă 
pedeapsă, să te înţelepţeşti; destul îţi este munca cea dintâi, cred că te vei apropia 
acum spre cinstea zeilor noştri, amintindu-ţi de pătimirile cele dintâi; iar dacă vei 
petrece încă în nesupunere, apoi mă vei sili ca să aduc asupra ta şi mai grele munci. 
Drept aceea, ascultă-mă, şi te izbăveşte însuţi de muncile ce vor să-ţi vină”. 


Sfântul Teodot a zis: "Nu cunoşti, de trei ori ticăloase, că chiar de s-ar fi strivit 
trupul meu de munci şi coastele mele ar fi sângerat de răni, totuşi cu vitejie sunt 
gata şi acum a suferi de la tine toate cele ce se vor aduce asupra mea, până ce 
voi Sfârşi nevoinţa alergării mele, ca să primesc cununa dreptăţii care îmi este 
pusă înainte de Domnul meu, lisus Hristos”. 


A zis ighemonul: "Nu pomeni aici pe Cel răstignit, căci defaimi locul acesta de ju- 
decată”. 


Răspuns-a Sfântul Teodot: "Nebunule şi plinule de toată necurăţia, tu, pome- 
nind pe acei necuraţi zei ai tăi, oare nu socoteşti că defaimi locul acesta? Iar eu, 
deoarece pomenesc pe Cel întru tot curat, ca Stăpân al meu, pe lisus Hristos, Îm- 
păratul şi Domnul, tu cu greutate Îl asculţi şi huleşti, ca şi cum s-ar fi prihănit 
locul tău cel de judecată prin pomenirea numelui lui Hristos. Iată, se chinuieşte 
cugetul tău, numai la numirea prea curat numelui Său. Dar şi diavolii care se 
cinstesc de voi aceasta o pătimeau, nesuferind muncile ce li se făceau prin vede- 
rea lui Hristos şi strigau: Ce este nouă şi Ţie, lisuse Nazarinene? Ce ai venit mai 
înainte de vreme să ne munceşti pe noi? Nu este lucru de mirare, că nici tu nu 
suferi a auzi numele lui Hristos, deoarece eşti rudă a diavolilor de la strămoşii 
tăi, slujindu-le acelora şi urmându-le”. 

Savin ighemonul a zis: "Eu am socotit că tu vei fi mai blând după muncile cele 
dintâi şi că mă vei asculta pe mine, cel ce te chem pe tine spre mântuire; dar tu mai 
rău te-ai făcut. Ci, deoarece rămâi neschimbat certându-te cu noi şi amăgindu-ţi 
inima ta, ca şi cum ai răbda pentru Hristos, iată o muncă nouă voi aduce asupra ta 
şi te voi birui şi-ţi voi arăta că nimic nu-ţi sporeşte nădejdea ta spre Hristos. Că nu- 
ți va ajuta ţie înşelătorul Acela, spre care, nădăjduind, te semeţeşti la munci". 


Iar sfântul mucenic a zis: "De aş fi răbdat aceasta pentru un om, apoi mai tică- 
los aş fi fost decât voi, cei fără de Dumnezeu şi nici o nădejde bună nu aş fi avut 
de viaţa ce va să fie. Dar până în Sfârşit nu aş fi suferit atât de mare muncă, 
dacă nu aş fi privit spre cereasca Împărăţie, în care mai multă plată voi primi de 
la Hristos, adevăratul Dumnezeu. Deci, pentru ce oare să nu rabd mai mari 
munci, cu ajutorul lui Hristos pentru veşnicele bunătăţi cele făgăduite? Vezi în 
mine ajutorul lui Hristos şi te încredinţează, cum că nădăjduiesc spre El. Pentru 
că, acoperindu-mă cu dumnezeiasca Lui mână, nu mă tem de muncile tale şi 
nimic nu pătimesc cu greutate. Și, deşi trupul de țarină pătimeşte, gândul cel 
întărit în Dumnezeu rămâne neschimbat”. 


Atunci ighemonul Savin a poruncit ca să se aducă un pat de fier şi să-l întindă 
peste el pe sfântul şi să se aprindă sub dânsul foc şi să pună dedesubt vreascuri şi 
paie. 


Iar după ce pătimitorul a răbdat şi această muncă, s-a minunat ighemonul şi a zis: 
"De unde se află la voi creştinii atâta nemilostivire? Pe cine puteți a milui, voi cei 
ce singuri nu voiţi a vă milui pe voi? Sau către cine veţi fi înduraţi, neîndurându-vă 
de voi înşivă?" 


Sfântul Teodot a zis: "Obiceiul iubirii de oameni nu-l ştii şi pentru milă grăieşti? 
Atunci îţi voi mulțumi ţie, când mă vei schimba pe mine din vremelnica viaţă şi 
mă vei elibera la cereasca Împărăţie. Dar voieşti a mă înălța pe mine, căci, mai 
mult muncindu-mă, şi mai multă răsplătire îmi mijloceşti. Deci, dacă îţi este milă 
de mine, eliberează-mă prin felurite munci din această vremelnică viaţă. Adau- 
gă-mi şi mai mari munci, ca acolo să mi se adauge cununa dreptăţii. Munceşte- 
mă până la moarte, ca desăvârşit nevoitor să mă duc la Puitorul meu de ne- 
voinţă, Hristos, ca toate Sfintele îngereşti cete să mă primească, bucurându-se şi 
veselindu-se”. 


Ighemonul a zis: "Eu te voi face desăvârşit nevoitor, căci voi afla alte munci mai 
cumplite contra ta”. 

Iar mucenicul lui Hristos a zis: "De ai fi ştiut bunătatea Dumnezeului meu, spre 
care nădăjduiesc, cum că, pentru muncile acestea de puţină vreme, mă voi în- 
vrednici Vieţii celei veşnice, tu însuţi ai fi voit să pătimeşti pentru EI, precum 
pătimesc şi eu. Dar, de vreme ce au împietrit inimile voastre diavolii, cei ce se 
cinstesc de voi, şi nimic, după viaţa aceasta, nu nădăjduiţi, de aceea aţi căzut în 
înşelăciunea lumii acesteia, mai înainte cinstind cele vremelnice şi trecătoare, 
mai mult decât cele veşnice”. 


Acestea auzindu-le, ighemonul s-a înspăimântat şi a zis: "Imi spuneau unii de tine, 
cum că eşti simplu, dar eu te văd a fi priceput mare". 


Iar Sfântul Teodot a răspuns: "Hristos grăind prin mine, care ritori pot să-mi 
stea împotrivă? Deci să ştii cum că bine ai auzit de la cei ce ţi-au spus despre mi- 
ne că sunt nepriceput. Adevărat au zis. Însă darul Hristosului meu nevoindu-se 
împreună cu mine, precum mă învaţă a grăi, aşa şi muncile mă învaţă a răbda, 
uşurîndu- mi durerile în rănile ce le primesc”. 


Ighemonul a zis: "Nu te voi cruța, Teodote”. 
Răspuns-a Sfântul: "Fă ce voieşti, că sunt gata la aceasta”. 


Atunci ighemonul Savin a poruncit să-i bată piroane în picioarele lui şi să fie pri- 
gonit de ostaşi. 


Bătându-i piroane în picioare, el, ridicându-şi mâinile sale la cer, grăia: "Mulţu- 
mesc Ţie, Doamne al meu, lisuse Hristoase, că pe mine nevrednicul m-ai învred- 
nicit a fi părtaş patimilor Tale! De unde mi s-a adăugat mie, lepădatului, atât 
dar, căci iată acum la cer m-am Suit? Mulţumesc ie, Mântuitorul meu, că m-ai 
izbăvit de cei ce-mi prigonesc sufletul. Slăvească-se numele Tău, Stăpâne Hri- 
stoase, în trupul meu, că Tu îmi eşti viaţă, Fiule al lui Dumnezeu, şi a muri pen- 
tru Tine, dobânda îmi este. Încredinţez Ție pe cei ce pătimesc pentru numele 
Tău; fii lor ajutător. Potoleşte viforul acesta şi risipeşte pe cei ce se scoală asu- 
pra Bisericii Tale celei sfinte, ca în pace să Te laude pe Tine poporul Tău, în ve- 

După aceea a grăit către creştinii cei ce îi Stăteau de faţă: "A mea nevoinţă, 
fraţilor, acum se sfârşeşte şi cununa îmi este aproape. lată plata dreptăţii mele 
pe care mi-o va dărui mie lisus Hristos. EI S-a răstignit pentru mine, iar eu tru- 
pul mi l-am dat la răni pentru Dânsul! El a murit pentru mine, ca să mă izbă- 
vească din stricăciune, iar eu mor pentru Dânsul, ca să mă învrednicesc Împă- 

răției Lui! O, cât este de mare darul lui Hristos! că pentru pătimirea cea de puţin 
timp pentru El, veşnice şi negrăite bunătăţi răsplăteşte, mai mult decât măsura 
cea vrednică. Nu sunt vrednice pătimirile vremii de acum, pe lângă Slava ce are 
Să se arate întru noi”. 


ŞI aşa, cu piroanele în picioare, alerga sfântul, fund izgonit de ostaşi pe drum. 


Mulţi din poporul elinesc, văzând o răbdare ca a lui şi cuvintele cele ca mierea cur- 
gătoare ascultându-le, au crezut în Hristos şi îşi băteau Joc de necuraţii idoli, iar pe 
tiran îl ocărau şi numele lui Hristos îl prea măreau. 


Aflând de aceasta ighemonul Savin, a poruncit ca iarăşi să-l arunce pe Sfântul Teo- 
dot în temniţă; căci zicea el: "Să nu se înşele poporul cu fermecătoarele lui învă- 
țături". Deci, se sfătuia cu sfetnicii săi, cu ce moarte să piardă pe mucenic. 


Trecând multe zile, au început a 1 se înmulţi rănile şi toţi bine credincioşii creştini 
venind cu mahrame curate, i le ştergeau. 


După aceasta marele Constantin, biruind pe Maxenţiu cu puterea Crucii (312) şi 
dăruind libertate tuturor creştinilor (313), a venit poruncă de la dânsul să înceteze 
prigonirea şi cei ţinuţi în legături pentru Hristos să fie liberi. 


Auzind de aceasta Sfântul Teodot s-a mâhnit foarte tare căci dorea să moară în 
munci pentru Hristos. Deci, fiind eliberat, s-a dus la cetatea sa, Cirene, şi, petre- 
când după pătimire doi ani pe scaunul său, a adormit întru Domnul. 


Și a luat îndoită cunună, a arhieriei şi a muceniciei, din mâna Domnului nostru 
lisus Hristos, care încununează pe nevoitorii Săi cu slavă veşnică. Căruia şi noi de 
ne-am învrednici, cu rugăciunile Sfântului sfinţitului mucenic Teodot şi cu darul 
lui Hristos, căruia se cuvine slavă, împreună cu Tatăl şi cu Sfântul Duh, în veci. 
Amin. 

Viaţa Sfântului sfinţit mucenic Teodot, episcopul Cirenei 


gi e | AL 


Sfântul mucenic Teodot, născut în Galatia - Asia mică, era episcopul Cirenei din 
Cipru. În timpul unei persecuții a creştinilor din timpul păgânului împărat Liciniu 
(311-324), Sfântul Teodot îl mărturisea pe Hristos fără oprelişti, cerându-le păgâ- 
nilor să lase deoparte idolii şi să se închine la adevăratul Dumnezeu. Sabin, ighe- 
monul insulei Cipru, a ordonat arestarea episcopului şi aducerea sa la judecată. 


Auzind de porunca ighemonului, episcopul n-a mai aşteptat după soldați ci s-a dus 
singur la ighemon, spunându-i: "Eu, cel pe care-l cauţi, sunt aici. Am venit să-l 
propovăduiesc pe Domnul Dumnezeul meu”. 


Ighemonul a hotărât să fie bătut fără milă, să-l suspende de un copac şi să-i scrije- 
lească trupul cu obiecte ascuţite, după care l-a aruncat în închisoare. 


După cinci zile, Sfântul Teodot a fost dus în faţa ighemonului care, a presupus că 
după atâtea chinuri, sfântul a renunţat la credinţa lui ca să nu mai sufere mai mult. 
Cu toate acestea, Sfântul Teodot nu a încetat să-L proslăvească pe Hristos. 


La început, l-au pus pe un grătar de fier sub care au aprins un foc; apoi i-au bătut 
cuie în tălpi şi l-au pus să meargă. 


Mulţi dintre martorii suferințelor martirului au fost atât de impresionați de răbdarea 
cu care acesta îndura chinurile şi de inspiraţia divină a cuvintelor sale, încât au 
crezut ei înşişi în Hristos. 

Auzind acestea, Sabin a ordonat să oprească tortura şi să-l arunce pe sfânt în închi- 
soare. 


În timpul Sfântului Constantin cel mare, creştinilor li s-a permis să-şi manifeste 
credinţa şi printre cei eliberaţi din închisori s-a aflat şi Sfântul Teodot. 


Acesta s-a întors în Cirena şi după doi ani în scaunul episcopiei, a adormit întru 
Domnul în pace prin anul 326. 

Viaţa Sfântului mucenic Isihie 


Acesta a trăit pe vremea împăratului Maximilian, fiind întâiul slujitor al palatului 
împărătesc şi făcând totodată parte şi din senat. După porunca împăratului ca toți 
creştinii care erau în armată, dacă nu se vor lepăda de Hristos, să fie dezbrăcați de 
uniformă şi să petreacă viață de rând, Isihie a fost dezbrăcat de veşmintele cele de 
mult preț cu care era îmbrăcat, a fost îmbrăcat mai departe cu o haină proastă de Iâ- 
nă fără de mâneci şi a fost dus ca să trăiască laolaltă cu femeile. 


După aceasta, împăratul chemându-l la sine l-a întrebat dacă nu se ruşinează că a 
fost coborât din cinstea de magistru la felul acela de viețuire cu totul necinstit, de 
vreme ce el, ca împărat, nu poate să aşeze pe creştini în vredniciile şi la puterea pe 
care Isihie o avea mai înainte. 


Dar Sfântul Isihie spunând că cinstea din veacul acesta este trecătoare şi că numai 
cinstea pe care o are cineva înaintea Domnului Hristos este veşnică şi nesfârşită, 
împăratul a poruncit să i se lege o piatră de moară de gât şi să fie aruncat în râul 
care se cheamă Oronte şi în care sfântul şi-a găsit sfârşitul său fericit. 

Sinaxar din 2 martie 


In această lună, în ziua a doua, pomenirea Sfântului sfinţitului mucenic Teodot, 
episcopul Cirenei, din insula Cipru. 


Sfântul mucenic Teodot, născut în Galaţia - Asia mică, era episcopul Cirenei din 
Cipru. În timpul unei persecuții a creştinilor din timpul păgânului împărat Liciniu 
(311-324), Sfântul Teodot îl mărturisea pe Hristos fără oprelişti, cerându-le pă- 
gânilor să lase deoparte idolii şi să se închine la adevăratul Dumnezeu. 


Sabin, ighemonul insulei Cipru, a ordonat arestarea episcopului şi aducerea sa la 
judecată. 


Auzind de porunca ighemonului, episcopul n-a mai aşteptat după soldaţi ci s-a dus 
singur la ighemon, spunându-i: "Eu, cel pe care-l cauţi, sunt aici. Am venit să-l 
propovăduiesc pe Domnul Dumnezeul meu. " 


Ighemonul a hotărât să fie bătut fără milă, să-l suspende de un copac şi să-i scrije- 
lească trupul cu obiecte ascuţite, după care l-a aruncat în închisoare. 


După cinci zile, Sfântul Teodot a fost dus în faţa ighemonului care a presupus că 
după atâtea chinuri, sfântul a renunţat la credinţa lui ca să nu mai sufere mai mult. 
Cu toate acestea, Sfântul Teodot nu a încetat să-L proslăvească pe Hristos. 


La început, l-au pus pe un grătar de fier sub care au aprins un foc; apoi i-au bătut 
cuie în tălpi şi l-au pus să meargă. 


Mulţi dintre martorii suferințelor martirului au fost atât de impresionați de răbdarea 
cu care acesta îndura chinurile şi de inspiraţia divină a cuvintelor sale, încât au 
crezut ei înşişi în Hristos. 


Auzind acestea, Sabin a ordonat să oprească tortura şi să-l arunce pe sfânt în închi- 
soare. 

În timpul Sfântului Constantin cel mare (prăznuit în 21 mai), creştinilor li s-a per- 
mis să-şi manifeste credinţa şi printre cei eliberaţi din închisori s-a aflat şi Sfântul 
Teodot. 


Acesta s-a întors în Cirene şi după doi ani în scaunul episcopiei, a adormit întru 
Domnul în pace prin anul 326. 


Tot în această zi, pomenirea Sfântului mucenic Isihie Sincliticul. 


Acesta a trăit pe vremea împăratului Maximilian, fiind întâiul slujitor al palatului 
împărătesc şi făcând totodată parte şi din senat. După porunca împăratului ca toţi 
creştinii care erau în armată, dacă nu se vor lepăda de Hristos, să fie dezbrăcaţi de 
uniformă şi să petreacă viaţă de rând, Isihie a fost dezbrăcat de veşmintele cele de 
mult preţ cu care era îmbrăcat, a fost îmbrăcat mai departe cu o haină proastă de 
lână fără de mâneci şi a fost dus ca să trăiască laolaltă cu femeile. 


După aceasta, împăratul chemându-l la sine l-a întrebat dacă nu se ruşinează că a 
fost coborât din cinstea de magistru la felul acela de vieţuire cu totul necinstit, de 
vreme ce el, ca împărat, nu poate să aşeze pe creştini în vredniciile şi la puterea pe 
care Isihie o avea mai înainte. 


Dar Sfântul Isihie spunând că cinstea din veacul acesta este trecătoare şi că numai 
cinstea pe care o are cineva înaintea Domnului Hristos este veşnică şi nesfârşită, 
împăratul a poruncit să i se lege o piatră de moară de gât şi să fie aruncat în râul 
care se cheamă Oronte şi în care sfântul şi-a găsit sfârşitul său fericit. 


Tot în această zi, pomenirea Sfântului mucenic Cvint, făcătorul de minuni. 


Acest sfânt s-a născut în Frigia şi a învăţat acolo dreapta credinţă. Ducându-se apoi 
în satul Neolida, împărțea milostenii celor lipsiţi. 


Dar în vremea împăratului Aurelian, ighemonul Rufin îl îndemna să jertfească ido- 
lilor, sub ameninţarea cu moartea. Cum însă Sfântul Cvint cu rugăciunea lui a vin- 
decat pe ighemon de demonul de care era cuprins, acesta l-a lăsat în pace. 


Şi iarăşi fiind prins de cei ce se aflau la templul idolilor, deoarece întâmplându-se 
la un cutremur, templul şi toate statuile care se găseau în el au căzut la pământ, cei 
ce-l ţineau prins pe sfânt au fugit şi l-au lăsat slobod. 

La patruzeci de zile de la cutremur venind în fruntea locului aceluia conducător 
Clearh şi acesta fiind om superstiţios şi plin de teamă faţă de religia idolilor, a po- 
runcit ca Sfântul Cvint să fie din nou prins şi să i se zdrobească fluierele picioa- 
relor. Dar acestea îndată, cu puterea lui Hristos, s-au făcut din nou sănătoase. 


lar după zece ani, de la zdrobirea picioarelor lui, timp în care mergând din loc în 
loc vindeca toată boala şi toată slăbiciunea şi ajuta pe săraci, s-a mutat la Domnul. 


Tot în această zi, pomenirea Sfântului mucenic Nestor şi a Sfântului mucenic 
Tribimiu. 


Aceşti sfinţi erau de fel din cetatea chiverioţilor din Pergam. În vremea împărăției 
lui Decius cel nelegiuit, fiind aduşi de închinătorii de idoli înaintea conducătorilor 
cetăţii şi mărturisind pe Hristos au fost chinuiţi în multe chipuri; dar pentru că au 
rămas neînduplecaţi în credinţa lor, li s-au tăiat capetele cu sabia. 


Tot în această zi, pomenirea Sfântului apostol Parmena, unul din cei şapte dia- 
coni. 


Tot în această zi, pomenirea Sfântului mucenic Troadiu şi a celor împreună cu 
dânsul, care au pătimit mucenicia pe vremea împăratului Decius. 


Sfântul mucenic Troadiu a suferit pentru Hristos în Pontus Neocezareea, sub împă- 
ratul Decius (249-251), îndurând torturi oribile. 


Sfântul Grigorie al Neocezareei (prăznuit în 17 noiembrie) i-a proorocit acestuia 
mucenicia şi i-a văzut suferinţele printr-o viziune. De asemenea, el i-a văzut su- 
fletul cum ieşea din trup, odihnindu-se în bucuria cea cerească. 


Tot în această zi pomenirea Sfintei fecioare Eutalia, care de sabie s-a săvârşit. 


Sfânta Eutalia a trăit în Sicilia şi avea mamă pe o femeie greacă după neam, care 
era bolnavă de curgere de sânge şi care îşi găsise în cele din urmă vindecarea în 
urma rugăciunilor Sfinților mucenici Alfiu, Filadelf şi Ciprin. Pentru aceasta, 
crezând în Hristos, s-a botezat împreună cu Eutalia, fiica ei. 


Un alt fiu al ei, cu numele Sermilian, auzind aceasta, a prins-o şi a voit să o strângă 
de gât, dar scoasă fiind din mâinile lui de către o slujitoare a ei, a fugit. 

Sora lui, Eutalia, defăimând cu cuvinte aspre fapta cea cu totul urâtă pe care o în- 
cercase asupra mamei lor, acesta a întrebat-o: nu cumva şi tu eşti creştină? Da, i-a 
răspuns sfânta. 


Iar nelegiuitul acela, dezbrăcând-o, a biciuit-o cumplit şi a dat-o unuia dintre servi- 
tori, ca să o batjocorească. Rugându-se însă sfânta, servitorul a orbit. 


Văzând aceasta Sermilian i-a tăiat capul cu sabia. 


Tot în această zi pomenirea Sfinţilor mucenici Andronic şi Atanasia, care de sa- 
bie s-au săvârşit. 


Tot în această zi pomenirea Sfântului părintelui nostru Nicolae, preotul din 
Plana (Grecia). 


Cu ale lor sfinte rugăciuni, Doamne, miluieşte-ne şi ne mântuieşte pe noi. Amin. 

Sinaxar - Sfântul sfinţit mucenic Teodot, episcopul Chiriniei - 2 martie 


(GUVERNATORUL SABIN 
L-A ÎNTEMNIȚAT PE SFÂNTUL 
TEODOT PENTRU A-L FACE 


SĂ RENUNȚE LA CREDINȚA 
ÎN HRISTOS. 


2 MARTIE 


„Dacă vă urăşte pe voi lumea, să ştiţi că pe Mine mai înainte decât pe voi M-a urât. 
(...) pentru că nu sunteţi din lume, (...) de aceea lumea vă urăşte. (...) Dacă M-au 
prigonit pe Mine, şi pe voi vă vor prigoni; (...) lar toate acestea le vor face vouă 
din cauza numelui Meu, fiindcă ei nu cunosc pe Cel ce M-a trimis.” 


SFINȚII ZILEI 


SFINȚII ZIL 


| DACĂ VĂ URĂŞTE PE VOI 


NL 


| LUMEA, SĂ ŞTIŢI CĂ PE MINE 


MAI ÎNAINTE DECÂT PE VOI 
IM-AURÂT.”  - (4QAN:15, 18) 


UL SFINȚIT MUCENIC TEODOT, 
EPISCOPUL CHIRINIEI 


2 MARTIE 


SFÂNT 


Sunt locuri în lume unde nu este uşor să fii creştin. Sunt locuri în lume unde creş- 
tinii sunt omorâți dacă nu renunţă la Hristos. A fost dintotdeauna aşa. Cuvintele 
profetice ale Mântuitorului s-au împlinit în viaţa multora dintre creştini. 


Biserica a păstrat vie amintirea celor care s-au învrednicit de cinstea mărturisirii lui 
Hristos. Astfel, Biserica pomenește astăzi pe un sfânt episcop mărturisitor numit 
Teodot. Acesta slujea Bisericii din Cirenia, cetate din insula Cipru. A trăit în tim- 
pul împăratului Liciniu, la începutul celui de-al patrulea secol. 

În acea perioadă creştinismul nu era o religie acceptată de către puterea imperială 
romană. Unul dintre motive era faptul că refuzau să participe la evenimentele pu- 
blice în care se aduceau jertfe zeilor şi împăratului. În consecință, mulţi dintre 
împărații romani au dezlănțuit prigoniri aspre ale creştinilor. Refuzul era esențial 
pentru creştini. Închinare se cuvenea doar singurului Dumnezeu adevărat. Restul 
era idolatrie. 


În timpul lui Licinius, cu mandat imperial, guvernatorul Sabin l-a prins şi în- 
temnițat pe episcopul Teodot. A încercat îndelung să-i frângă voinţa prin torturi și 
amenințări cu moartea. Teodot a îndurat răbdător chinurile având în minte cuvin- 
tele Mântuitorului şi a fost întărit de Dumnezeu. 


Cu rânduială de sus, în acele timpuri are loc o convertire la Hristos care avea să 
schimbe faţa imperiului. Împăratul Constantin, în urma unei vederi minunate a 
semnului Sfintei Cruci, s-a convertit la creştinism. Acesta a emis un Edict prin care 
a declarat creştinismul permis sau acceptat în imperiu. 


Acel moment a însemnat elberarea unei mulțimi de creştini întemnițați, mărtu- 
risitori care vor sfinți imperiul. Intre cei eliberaţi se numără şi Sfântul Teodot care 
a putut să se întoarcă la slujirea episcopală în eparhia sa. 


Suferințele şi rănile dobândite în timpul încarcerării şi-au lăsat urme în trupul sfân- 
tului episcop, care nu a mai trăit decât doi ani de la întoarcerea sa. 

A adormit în Domnul așteptând bucuros întâlnirea cu Mântuitorul Hristos, cel că- 
ruia 'Teodot i-a rămas fidel în suferinţe. 


Sursa: 
https://www.trinitas.tv/sfantul-sfintit-mucenic-teodot-episcopul-chiriniei-2-martie/ 


Ar Dr Dr dr dr de Dr dr de De Dr dr dr De de dr dr A de dr dr A A 


Xp XP XP IP IP 3 3 2 PP IP 3 3 E E 0 E IP 3 IE E IP XX XX 


Tr fe de dr De dr de Dr De dr dr Dr De de dr De de dr dr e De de dr fr A d 


XP PP 0 E E IP IP 3 3 5 E IE II E E XX 


Pr. Ştefan Sfarghie - Sinaxar - Sfântul Sfinţit mucenic Teodot, episcopul 
Chiriniei; Sfântul mucenic Isihie 


Sfântul Teodot ($315) s-a născut în Galatia din Asia Mică. EI propovăduia cu mul- 
tă însuflețire cuvântul Domnului şi aducea pe mulţi la credinţă, fiind ales pentru 
aceasta episcop în cetatea Chirinia, Cipru. 


În acea vreme era prigoană împotriva creştinilor, iar cruntul dregător al Ciprului, 
Savin, l-a prins pe Sfântul Teodot şi l-a îndemnat să se lepede de Hristos. Dar sfân- 
tul a mărturisit temeinicia credinţei creştinilor şi pentru aceasta a fost bătut şi întins 
pe lemn, apoi trupul i-a fost strujit cu gheare de fier. Nevrând să îi cinstească pe 
idoli, a fost întins pe un pat de fier încins, apoi i s-au bătut cuie în tălpi. Dar el pe 
toate le răbda şi, fiind ţinut în temniţă, a rămas acolo până în vremea împăratului 
Constantin cel mare care în anul 313 a dat poruncă să înceteze persecuțiile 
împotriva creştinilor. 


Fiind eliberat, Sfântul Teodot s-a întors la episcopia sa păstorind încă doi ani. Şi s- 
a mutat la Domnul purtând îndoita cunună: de mărturisitor şi de arhiereu al lui Hri- 
stos. 

totii 
Tot astăzi îl pomenim pe Sfântul mucenic Isihie, care era senator pe vremea lui 
Galeriu (305-311). Stârnindu-se prigoană împotriva creştinilor, a fost prins şi Isihie 
şi, fiind dezbrăcat de hainele sale de mare preţ pe care le purta, a fost îmbrăcat cu o 


ASA 


haină de păr, fără mâneci, şi a fost pus să toarcă lână împreună cu femeile, spre ne- 

cinstea şi ruşinea sa. Și făcându-se acestea, chemându-l pe el împăratul, îl întreba 
dacă nu se ruşinează. 


Sfântul Isihie a spus că cinstea din lumea aceasta este vremelnică, dar cinstea lui 
Hristos este veşnică şi nesfârşită. Pentru aceasta a fost înecat în râul Oronte, lângă 
Antiohia, primind astfel cununa muceniciei. 


XP PP 2 0 0 IE IE IP 3 3 3 IE IE II IE E E XX 
Xp XP XP 3 IP 3 3 2 2 E IP 3 3 E E 0 IP 5 IE E IP XXX 


Ar Dr Dr dr dr dr Dr dr de Dr Dr dr dr de de dr dr A de dr dr A A 


Tr fe Ar Dr De dr dr Dr De dr dr dr De de dr De de dr dr fe De de dr fr A d 


XP PP 0 E E 3 IP 3 3 5 IE IE II E E E XX 


Iulian Dumitraşcu - Calendar Ortodox - Sfântul sfinţit mucenic Teodot, 
episcopul Chiriniei; Sfântul mucenic Isihie 


fiere dp 

Sfântul Teodot, mucenicul care nu a fost ucis 


Crescut şi educat în frică de Dumnezeu, tânărul Teodot (W 326) a mers să propo- 
văduiască dreapta credinţă elinilor din Cipru, în pofida persecuțiilor pe care le du- 
cea împăratul Liciniu asupra creştinilor. 


A ajuns episcop în cetatea Chirinia (azi districtul Kyrenia, în Cipru) şi pentru cura- 
jul de a înfrunta credinţa vechilor elini, a fost prins şi torturat, dar a scăpat cu viaţă 
în contextul Edictului de libertate religioasă al Sfântului Constantin cel mare (312). 


Sinaxarele spun că el a primit cu tristeţe vestea că nu va muri pentru Hristos. lată 
ce le zicea celor care îl torturau: „De ai fi ştiut bunătatea Dumnezeului meu, spre 
care nădăjduiesc, cum că, pentru muncile acestea de puţină vreme, mă voi învred- 
nici Vieţii celei veşnice, tu însuţi ai fi voit să pătimești pentru EI, precum pătimesc 
şi eu”. 


In momentul în care au încetat persecuțiile împotriva creştinilor, Teodot s-a întors 
la episcopia lui din Chirinia. A mai păstorit încă doi ani şi s-a mutat cu pace la 
Domnul. 


Tropar, glasul 4: Şi părtaş obiceiurilor şi următor scaunelor apostolilor fiind, lu- 
crare ai aflat, de Dumnezeu insuflate, spre suirea privirii la cele înalte. Pentru 

aceasta, cuvântul adevărului drept învățând şi cu credinţa răbdând până la sânge, 
sfințite mucenice Teodot, roagă-te lui Hristos Dumnezeu să mântuiască sufletele 
noastre. 


Sfântul mucenic Isihie 


A fost prefect al palatului împăratului Maximian (285-305), deci unul din marii ge- 
nerali ai împărăție. 


Când împăratul Maximian a poruncit ca toți ostașii să jertfească zeilor, Isihie a re- 
fuzat să facă acest lucru şi în consecinţă a fost îmbrăcat într-o haină de păr groasă 
şi fără mâneci. 


In urma mărturisirii credinței în Mântuitorul lisus Hristos, Isihie a fost înecat în 
apele râului Oronte. 


Tropar, glasul 4: Mucenicul Tău, Doamne, Isihie, întru nevoinţa sa, cununa nestri- 
căciunii a dobândit de la Tine, Dumnezeul nostru; că având puterea Ta, pe chi- 
nuitori a învins; zdrobit-a şi ale demonilor neputincioase îndrăzniri. Pentru rugă- 
ciunile lui, mântuieşte sufletele noastre, Hristoase Dumnezeule. 

Proloagele din 2 martie 


Luna martie în 2 zile: pomenirea Sfântului sfințitului mucenic Teodot, episcopul 
din Cirena Ciprului (320). 


Acesta s-a născut creștin în Galatia din Asia Mică şi a trăit în vremea păgânului 
împărat Licinius (307-324). 


Deprinzând din tinereţe înțelepciunea și faptele bune creştineşti, Sfântul Teodot 
propovăduia cu multă însufleţire cuvântul Domnului şi aducea pe mulți la credinţă. 


A mers până şi în insula Ciprului, unde pentru marea lui evlavie şi pentru râvna cu 
care propovăduia credinţa, a fost ales episcop în Cirena Ciprului. 


Și era atunci vreme de prigoană împotriva creştinilor şi stăpân în Cipru era cruntul 
dregător Savin, iar Sfântul episcop Teodot mustra cu îndrăzneală, pe închinătorii la 
idoli, propovăduind că Hristos este adevăratul Dumnezeu. Și dorea sufletul său să 
mărturisească, pătimind pentru Hristos. 


Deci, prins fiind şi adus în faţa dregătorului, acesta îl îndemna să lepede credinţa în 
Hristos şi să se întoarcă la cinstirea idolilor. Dar Sfântul Teodot a mărturisit 
temeinicia credinţei creştinilor şi deşertăciunea închinării la idoli. Şi a fost bătut şi 
întins pe lemn, i s-a strujit trupul gol cu ghiare de fier, de curgea sângele şiroaie 
din el. 


Iar, la îndemnul dregătorului, răspundea: "De-ar fi să-mi zdrobeşti toate oasele, nu 
voi înceta să mărturisesc că, numai credinţa în Hristos duce pe oameni la mân- 
tuire." 


Deci, a fost întins pe un pat de fier înroşit în foc şi bătându-i cuie în tălpi, l-au silit 
să alerge, dar sfântul a rămas neclintit în credința sa. 

Şi, fund ținut în temniţă a rămas acolo până când, venind marele Constantin la îm- 
părăție, acesta a dat poruncă să înceteze prigonirea creştinilor. 


Deci, fiind eliberat, sfântul s-a întors la episcopia sa, păstorind cu şi mai aprinsă 
grijă şi vrednicie, pe credincioşii săi, timp de încă doi ani de zile. 


Și aşa s-a mutat la cer, în ziua de 2 martie, Sfântul Teodot, purtând îndoită cunună 
de mucenic și de arhiereu al lui Hristos. 
Dumnezeului nostru slavă! 


Întru această zi, pomenirea Sfântului mucenic Isihie, omul împărătesc (7303- 
305). 


Acesta a trăit pe vremea împăratului Maximilian (308-313), fiind cel dintâi din 
oamenii palatului. 


Deci, poruncind împăratul, ca, tuturor creştinilor, care se găseau în oaste, să li se ia 
centurile, de nu se vor lepăda de Hristos, şi, aşa, să petreacă fără de cinste, mulți 
creştini au ales să viețuiască fără de cinste, decât prin cinstea de la oameni, să-şi 
piardă sufletele. Unul din aceştia era şi Sfântul Isihie. 


De aceasta înştiințându-se, împăratul a poruncit să fie dezbrăcat de hainele de mare 
preţ ce le purta şi să îmbrace o haină de păr, proastă şi fără de mâneci, şi să petrea- 
că cu rândaşii, spre necinstea şi ruşinea sa. ȘI, făcându-se aceasta, chemându-l pe 
el, împăratul îl întreba dacă nu se ruşinează, fiind pogorât din cinstea magistraților, 
la acea necinstită petrecere. 


Iar el, zicând că cinstea cea de faţă este vremelnică, iar cinstea lui Hristos este veş- 
nică şi nesfârșită, împăratul a poruncit să i se lege de gât o piatră de moară și să fie 
aruncat în mijlocul râului Oronte, din Antiohia. Și aşa şi-a sfârşit viața. 


Întru această zi, cuvânt din Pateric, despre ava Agaton. 


Se povestește pentru ava Agaton că se silea să facă toate poruncile. Când trecea 
apa cu o corabie, el, cel dintâi, apuca lopata. 


Și când mergeau la dânsul fraţii, îndată după rugăciune, el cu mâna lui punea masa, 
că era plin de dragostea lui Dumnezeu. 

Avea și păzire mare în toate și zicea: "Fără de mare păzire, nu păşeşte omul la nici 
o faptă bună." 


lar când a fost să se săvârșească, a rămas trei zile având ochi deschişi și nemiş- 
cându-se. 


Şi l-au clătinat frații, zicând: "Ava Agaton, unde ești?" 


ŞI le-a zis lor: "Inaintea Judecăţii stau." 
ȘI 1-au zis lui: "Dar şi tu te temi, părinte?" 


EI le-a răspuns: "M-am silit, cu adevărat, după a mea putere, să păzesc poruncile 
lui Dumnezeu, dar om sunt, de unde pot să știu, dacă a plăcut lucrul meu lui 
Dumnezeu?" 


I-au zis lui frații: "Dar nu nădăjduieşti în lucrul tău, care este după Dumnezeu?" 


A zis bătrânul: "Nu nădăjduiesc, de nu voi întâmpina pe Dumnezeu, că alta este ju- 
decata lui Dumnezeu şi alta a oamenilor." 


Iar, când voiau să-l mai întrebe alt cuvânt, le-a zis lor: "Vă rog mult, nu mai grăiți 
acum cu mine, că n-am vreme." 


Și îndată s-a săvârşit cu bucurie. Că-l vedeau mișcându-se precum se sfieşte cine- 
va, când este primit cu cinste de prietenii săi cei iubiți. 


Intru această zi, cuvânt al Sfântului Atanasie, ca să nu osândim pe cei ce gre- 
şesc. 


Să ne aducem aminte fraţilor, de Domnul, care zice: "Nu judecaţi, ca să nu fiți Ju- 
decaţi !" Şi iarăşi, de apostolul, care ne învaţă pe noi, zicând: "Cel ce pare că stă, să 
se păzească, să nu cadă." Şi iarăși: "Păzeşte-te pe tine, ca nu cumva să fii ispitit şi 
tu." Că mulți la arătare au greşit, dar în taină s-au pocăit şi iertare au dobândit şi pe 
Sfântul Duh L-au primit. 


Deci, cei ce ni se par nouă că sunt păcătoşi, la Dumnezeu, sunt drepți, pentru că 
păcatele lor le vedem, iar pocăinţa lor n-o vedem. 


Că şi Filimon acela, măscăriciul din Egipt, numai un lucru mare de pocăință a făcut 
şi a ajuns la măsura Sfântului Macarie, pustnicul. 

De aceea, de am vedea chiar cu ochii noștri pe cei ce greşesc, să nu-i osândim. Că 
zece paşi depărtându-se cineva de la faţa noastră, nu știm ce a făcut, față de 
Dumnezeu, sau de este Dumnezeu cu dânsul. 


Că Iuda vânzătorul, când se lumina spre Joi, împreună cu Hristos era şi cu ucenicii 
lui, iar tâlharul era între tâlhari şi între ucigașii de oameni. lar, după ce a venit ziua 
de vineri, luda s-a dus întru întunericul cel din afară, iar tâlharul, împreună cu Hri- 
stos, în Rai, s-a sălăşluit. 

Pentru aceea, nu se cade să osândim pe omul cel ce greşeşte, de vreme ce Domnul 
îl va judeca pe el. Iar toată judecata, Tatăl a dat-o Fiului. Drept aceea, cela ce 
judecă pe cei ce greşesc își risipește pentru sine dregătoria lui Hristos. Şi unul ca 
acela este un antihrist, adică potrivnic al lui Hristos. 


Dar cine ar fi știut milostivirea cea multă a lui Dumnezeu, de n-ar fi arătat-o EI sin- 
gur oamenilor, primind pe păcătoşii ce se pocăiesc, precum pe desfrânata, pe va- 
meşul, sau pe Manasie cel spurcat, care cincizeci şi doi de ani, a slujit idolilor, iar, 
după aceea, într-un ceas, pocăindu-se, a dobândit iertare? Că, fund închis într-o 
cușcă de aramă în Babilon în înlăuntru cântându-şi cântarea sa, îngerul Domnului a 
spart arama şi, îndată, l-a scos şi l-a dus în Ierusalim și cealaltă vreme a petrecut-o 
într-o pocăință. 


Dumnezeului nostru slavă ! 


Intru această zi, cuvânt al prea cuviosului părintelui nostru Teodor studitul, 
despre post, despre nepătimire şi despre curăţie. 


Fraților şi părinților, zilele acestea ale postului, față de cealaltă vreme a anului, se 
aseamănă cu un liman lin, către care împreună, aleargă toți şi în care află liniştea 
duhovnicească nu numai călugării, ci şi mirenii mici și mari, conducători și supuși, 
împărați şi preoți. Că şi neamului întreg și la toată vârsta oamenilor, vremea 
aceasta a postului este folositoare şi mântuitoare, în case, în oraşe şi în sate, 
încetează vrajba şi tulburarea, și prisosesc slavosloviile, milosteniile şi rugăciunile, 
prin care lin şi milostiv Se face Dumnezeul nostru şi împacă sufletele noastre şi ne 
dă iertare de păcate. 


Și, cu adevărat așa este, dacă și noi ne vom întoarce către EI, din toată inima 
noastră, cu frică şi cu cutremur, căzând la EI şi făgăduind să lăsăm fiecare tot răul 
obicei, care ne stăpâneşte. 

Drept aceea, creştinii cei din lume au învăţători, adică, pe arhiereii şi păstorii lor, 
pe cei ce îi povăţuiesc şi îi învaţă pe ei. Că, precum cei care aleargă şi se luptă, au 
trebuinţă de îndemnare, așa şi cei ce postesc, au trebuinţă de îndemnul la îndrăznire 
şi de mângâierea învăţătorilor. 


Iar eu, de vreme ce mă aflu în mijlocul dragostei voastre, în loc de povăţuitor şi de 
egumen, am datoria de a grăi câteva cuvinte despre acest hrănitor de suflet post. 


Deci, postul fraților, este înnoirea sufletului, că grăieşte apostolul: "Pe cât trupul 
slăbeşte şi se veştejeşte cu osteneala postirii, cu atât sufletul se înnoieșşte din zi în zi 
şi se face frumos şi preastrălucit, cu frumuseţea pe care ne-a dat-o nouă Dumnezeu, 
dintru început. ŞI de se face curat și frumos, prin post şi prin pocăință, îl iubeşte şi 
Dumnezeu pe el şi locuieşte întru el, precum grăieşte şi Domnul: "Eu și Părintele 
vom veni ŞI lăcaș, în el, vom face."" 


Deci, de vreme ce astfel este vrednicia postului şi atât de mare este darul lui, că ne 
face pe noi să fim lăcaş lui Dumnezeu, cu dreptate este, ca şi noi să-l primim pe el 
cu multă bucurie și să nu ne întristăm, pentru bucatele lui cele sărace şi proaste, 
cunoscând că Domnul nostru lisus Hristos, în pustie, pe cei cinci mii de oameni, cu 
pâine şi cu peşte i-a hrănit, când a binecuvântat EI cele cinci pâini şi doi pești. Că 
de ar fi voit, putea să poruncească să se afle acolo tot felul de bucate. Dar, pentru 
ca să ne dea nouă pildă de înfrânare, ca, numai pe cele de nevoie să le căutăm, 
pentru aceea aşa a lucrat. 


Deci, de vreme ce, acum, la început, lucru greu se pare să ştiţi că, de vom arăta 
osârdie, şi Dumnezeu ajutând, ne va fi nouă mai uşor, din zi în zi. Dar, de voim ca 
postul nostru să se facă adevărat și primit lui Dumnezeu, precum postind de bucate, 
aşa să ne păzim şi de tot păcatul sufletesc şi trupesc, cum ne învaţă pe noi troparul, 
care grăieşte: "Postul nu este numai, ca să facem depărtare de bucate, ci este în- 
străinarea de toată patima păcatului." 


Să ne păzim de lenevire şi trândăvire la slujba şi la pravila noastră; mai presus de 
toate, de mărirea cea deşartă, de uneltitoarea pizmuire, de pomenirea de rău şi de 
vrajbă, care sunt patimi ascunse, dar care omoară sufletul. Să ne păzim de păcatul 
cel rău al orânduirii de sine, adică să nu facem voile noastre. Că altceva nu iubește 
diavolul, decât să afle pe omul care nu întreabă pe altul, nici nu se sfătuieşte cu cel 
ce poate să-l povăţuiască pe el, spre fapta bună, că, atunci, vrăjmașul lesne îl 
înşeală pe chivernisitorul de sine şi îl vânează și în cele pe care le are bune. 

Să luăm aminte, mai ales, spre pofta cea trupească, că şi acum, când postim, şar- 
pele, diavolul cel cu multe feţe, ne ispiteşte pe noi cu gândurile cele rele. Frumos a 
fost, la vedere, şi bun, la mâncare, rodul păcatului, dar nici măcar atât nu este. Că, 
precum este o rodie, care pe din afară se vede frumoasă și, după ce o tai pe ea, nu 
afli nimic înlăuntrul ei, aşa este şi pofta trupului, care, se pare, că are dulceaţă, și 
după ce se face păcatul, se arată mai amară decât fierea, ca o sabie cu două 
ascuțişuri. 


Ceea ce a pătimit strămoşul Adam, fiind înşelat de diavol şi gustând din roada ne- 
ascultării, că, nădăjduind să afle viaţă, a aflat moartea, aceasta au pătimit-o toți cei 
care, de atunci şi până astăzi, sunt înşelați de către şarpele cel vechi, cu poftele cele 
rele ale patimilor trupești. Că, diavolul este întuneric și se schimbă cu chipul și se 
arată ca un înger luminos; aşa și răul, îl face bun, amarul, dulce, întunericul, lu- 
mină, urâtul, frumos şi moartea, ca viața. Şi cu acestea înşeală lumea şi o trudeşte 
satana, descoperitorul răutății. 


Dar noi, fraților, să luăm aminte bine, să nu ne înșele şi pe noi, cu meşteşugirile lui 
cele multe şi viclene şi să pătimim ca păsările, care, pentru mâncare, cad în lanţuri 
şi în curse. Ci, să cercetăm bine, cu mintea noastră, amăgirile răutăţii şi, după toată 
osteneala, vom cunoaște unde se ascunde răul şi ne vom păzi de el. 


Pe deasupra acestora, să fim, încă întru cântări și în slujbe sârguitori. Să avem bine 
mintea noastră la citire; că, precum se hrănește trupul şi crește cu hrana pâinii, aşa 
şi sufletul se hrănește cu cuvintele cele dumnezeieşti. Să facem plecările genun- 
chilor după puterile fiecăruia, în tot ceasul, după măsura ce 1 s-a dat. 


Să lucrăm şi lucrările mâinilor noastre, pentru că cel ce nu lucrează nimic, nu este 
vrednic nici să mănânce, precum grăieşte apostolul. Să ne îndreptăm unul pe altul, 
că unul, adică, este neputincios, iar celălalt, în toată puterea. Şi să nu ne învrăjbim, 
numai ce este bun să facem, să fim dulci la vorbă, pașnici, îndurați şi milostivi, 
blânzi, buni ascultători, plini de milă şi de rodurile cele bune. Şi pacea lui 
Dumnezeu să păzească inimile voastre şi mintea și să ne învrednicească pe noi 
întru Împărăţia Cerurilor, pentru Hristos, Domnul nostru, a căruia este slava și 
puterea, împreună cu Tatăl şi cu Sfântul Duh, acum şi pururea şi în vecii vecilor. 
Amin. 

Sfântul Nicolae Velimirovici - Proloagele de la Ohrida din 2 martie 


: a L FR 7. 
Sfintul Nicolae Nellaiov a! 


: Vol. ] 
lanuaric - lunie 


Pomenirea Sfântului sfinţit mucenic Teodot, episcopul Kyreniei din insula 
Cipru 


Datorită înţelepciunii şi bunătăţii sale, Sfântul Teodot a fost ales episcop şi a păsto- 
rit Biserica lui Dumnezeu cu dragoste şi râvnă. Când au început persecuțiile împo- 
triva creştinilor sub răul împărat Liciniu, acest bărbat dumnezeiesc a fost târât la 
judecată şi supus multor torturi. 


Când torționarul Sabinus 1-a sfătuit să se lepede de Hristos şi să se închine idolilor, 
Teodot a răspuns: "Dacă ai şti tu bunătatea Dumnezeului meu, în care îmi pun eu 
nădejdea şi care în urma acestor chinuri mă va încununa pe mine cu fericită nemu- 
rire şi tu ai vrea să suferi aceste chinuri numai să dobândeşti ceea ce am şi eu 
nădejdea tare că voi dobândi." 


Când torţionarii au început să-i străpungă trupul cu piroane, el cu recunoştinţă şi-a 
ridicat mintea la Dumnezeu. Crezându-şi sfârşitul aproape, Sfântul Teodot şi-a 
sfătuit şi povăţuit creştinii cei care erau adunaţi acolo, la locul chinurilor. Dar prin 
purtarea de grijă a lui Dumnezeu, acela a fost timpul când marele Constantin a luat 
conducerea Imperiului şi acela ceasul în care a ajuns şi la locul chinurilor Sfântului 

Teodot porunca de a fi imediat eliberaţi, de dragul lui Hristos, toţi cei care au fost 
condamnaţi la moarte pentru El. 


Aşa a fost eliberat şi Sfântul Teodot, care s-a întors la scaunul lui episcopal din 
Kyrenia. În pofida cumplitelor schingiuiri la care a fost supus, Sfântul Teodot a 
mai trăit câţiva ani. După aceea el s-a odihnit cu pace în Domnul, pe Care L-a slujit 
cu credinţă şi pentru Care nu a pregetat să îndure toate chinurile. 


EI s-a mutat la locaşurile cele cereşti la anul 302 după Hristos. 
Pomenirea Sfântului mucenic Troad 
Troad a luat tânăr fiind mucenicia pentru Hristos. 
Sfântul Grigorie al Neocezareii a văzut în vedenie cu cât curaj indură Troad chi- 
nurile şi cum este ucis în ele. El i-a mai văzut şi sufletul la ieşirea lui din trup, cum 


se grăbeşte voios la ceruri. 


Sfântul Troad a luat mucenicia pentru Hristos în veacul al treilea de la întruparea 
Sa. 


Pomenirea celor patru sute şi patruzeci de mucenici 
Aceştia au fost ucişi de lombarzi în Italia cam pe la anul 579 după Hristos. 


Despre ei scrie Sfântul Grigorie Dialogul. Într-un loc au fost decapitaţi patruzeci 
dintre ei. Într-un alt loc, au fost decapitaţi patru sute, toţi pentru vina de a fi refuzat 
să mănânce carne jertfită idolilor. În afara de aceasta, cei patru sute au m-ai refuzat 
şi să joace în jurul capetelor de capră aduse jertfă dracilor, după cum era obiceiul 
păgânesc al lombarzilor. 


Pomenirea Sfântului cuvios Agaton 


Sfântul Agaton a fost un mare nevoitor egiptean din veacul al cincilea, care a dus o 
viaţă extrem de aspră. El a fost contemporanul Sfântului Macarie şi ucenic al Sfân- 
tului Lot şi el egiptean. EI lucra pururea străduindu-se să împlinească întocmai po- 
runcile Domnului nostru. 

Unul din fraţi i-a lăudat odată un cuțitaş pe care îl avea şi pe care îl folosea la 
tăierea mlădiţelor din care împletea coşuri. Auzind aceasta, Sfântul Agathon cu 
bucurie i-a dat fratelui cuţitaşul în dar. 


Sfântul Agaton a mai zis: “Bucuros aş fi să iau eu asupra mea trupul unui lepros, 
iar lui, să i-l dau pe al meu”. Oare nu este aceasta iubire desăvârşită ? [în sinaxarul 
grecesc, Sfântul Agathon este pomenit la 8 ianuarie. - n. ediției americane]. 


Pomenirea Sfintei muceniţe Eutalia 


Această sfântă Eutalia a fost o fecioară din Sicilia. Ea îi avea pe mama ei de acelaşi 
nume cu ea şi pe fratele ei Sermilian. Toţi trei erau păgâni, necunoscând ce este 
Sfântul Botez. Mama ei Eutalia suferea de o scurgere de sânge. Acesteia odată în 
vis 1 s-au înfățişat sfinţii mucenici Alfiu, Filadelf şi Ciprian (prăznuiți la 10 mai) şi 
i-au spus că se va vindeca numai dacă se va boteza în numele Domnului Iisus 
Hristos. 


Eutalia - mama a mărturisit credința în Hristos, a primit Sfântul Botez şi cu 
adevărat s-a vindecat. Văzând această minune, Eutalia - fiica s-a botezat şi ea. 


Dar Sirmilian a început să râdă de credința mamei şi surorii lui. El chiar le-a 
ameninţat. Mama s-a înspăimântat şi a fugit de acasă. Fratele apoi a început să-şi 
chinuie sora. Dar sora nu s-a înspăimântat, căci Hristos îi era mai drag, decât fratele 
el. 


Ea i-a spus lui Sirmilian: “Eu sunt creştină şi deci nu mi-e frică dacă mă omori”. 


Fratele cel necurat atunci a trimis un rob la ea ca să o necinstească. Când slugoiul a 
încercat să o agreseze pe Eutalia, el şi-a pierdut vederea. Fratele cel ticălos a văzut 
minunea, dar tot ticălos a rămas. Aşa cum Cain l-a urmărit pe Abel, aşa a urmărit- 
o Sirmilian pe sora lui, a prins-o şi a omorât-o tăindu-i capul. 


Aşa a primit sfânta fecioară muceniţă Eutalia cununa slavei celei veşnice. Aşa s-a 
împlinit cuvântul Mântuitorului Hristos, care a spus că sabie aduce pe pământ, ca 
să despartă pe rudeniile cele de sânge, dar nu pe cele după duh: Wu socotiți că am 
venit să aduc pace pe pământ; n-am venit Să aduc pace, ci sabie. Căci am venit 
să despart pe fiu de tatăl său, pe fiică de mama sa, pe noră de soacra sa. Și 
duşmanii omului vor fi casnicii lui. (Matei 10 : 34-36). 

Cântare de laudă la Sfântul Agathon 


Agathon cel tăcut trei ani petrece 
Cu o pietricică sub limbă, 
Ca tăcerea şi liniştea să o deprindă. 


Ca astfel cu limba păcatului să nu-i slujească 
Ci doar cuvinte de mângâiere 

Și de întărirea fraţilor să grăiască, 

Şi de slava lui Dumnezeu Făcătorul. 


Vorbind odată despre mânie, 

Sfântul a zis: cel pe care mânia îl stăpâneşte 
Lui Dumnezeu nu-l este plăcut, 

Nici acum, nici în veacul ce va să vie. 


Blânzilor şi darul învierii morților li se dă, 


Dar de la mânioşi Dumnezeu nu primeşte jertfe. 


La ceasul morții sale, 

Fraţii în jurul lui Agathon bătrânul s-au strâns. 
EI rugăciuni cu gura şoptea, 

Suspinuri peste suspinuri, 

Cu frică. 


Atunci fraţii l-au întrebat: 

Oare şi ţie ţi-e frică, părinte, 

Tu cel prea bun, când înaintea lui Dumnezeu, 
În ceasul morţii, stai? 

Tu cel cunoscut tuturor prin bunătatea ta, 
Care printre noi, cei ca pietrele fără strălucire, 
Tu ca aurul ai luminat? 


Atunci bătrânul a răspuns, 
Iar fața lui strălucea: 


Copii, eu acum înaintea Judecăţii lui Dumnezeu stau. 


Căci una este judecata oamenilor, 
Şi alta a lui Dumnezeu. 
Atunci a suspinat şi mai adânc bătrânul. 

Cugetare 


Când cineva îşi pierde credinţa în Dumnezeu răsplata pe care o primeşte este 
prostia. Dintre toate marile prostii, cu greu se poate găsi una mai mare decât 
aceasta: să te numeşti creştin iar apoi să purcezi - jalnic lucru! - la adunarea de 
dovezi pentru dovedirea existenţei lui Dumnezeu şi a vieţii veşnice din alte religii 
şi din alte filosofii, cu totul străine de creştinism! 


Cel care nu află aur la cel bogat, cum îl va afla la cel sărac?! Descoperirea vieţii 
veşnice, a faptelor, dovezilor, semnelor, a vederilor celor ce aparțin lumii cereşti - 
toate acestea constituie nu doar temelia credinţei creştine, ci şi zidurile ei şi 
maiestuoasa ei cupolă şi toate minunatele încăperi, cele măreț şi elegant mobilate şi 
pardosite! Căci una şi aceeaşi este raza duhovnicească ce străluminează fiecare 
cuvânt al Sfintei Evanghelii, precum şi fiecare minune de atunci, din timpul 
predicării ei, dar şi de după aceea, până în ziua de azi, una este raza care străbate 
toată istoria de două mii de ani a Bisericii! 


Creştinismul a deschis larg porţile lumii într-o aşa măsură, încât nici nu ar mai 
trebui poate să îl numim religie, tocmai spre a nu-l confunda cu cele multe alte 
religii, credinţe şi filosofii! Căci creştinismul este o descoperire. Este descope- 
rirea lui Dumnezeu. 

Luare aminte 


Să luăm aminte la Stăpânul Hristos de la Cina cea de Taină: 

e Lacumle-a spus ucenicilor că unul dintre ei îl va vinde; 

e La cum, Chiar după ce i-a spălat picioarele lui luda şi i-a arătat că ştie de 
intenția lui trădătoare, luda a rămas cu încăpățânare în gândurile lui de a-L 
vinde pe învățătorul şi propriul lui suflet pe bani, 

e La cât de trist a fost Mântuitorul să-l vadă pe luda distrugându-se şi 
pierind, precum trist a fost să-i vadă pierind şi pe alţi trădători ai Săi şi ai 
Sfintei Sale Biserici atunci şi de-a lungul veacurilor, pe care i-a cunoscut 
mai dinainte, cu Duhul Său cel Atoatevăzător. 


Predică despre Tatăl şi despre Fiul 
Şi cel ce Mă vede pe Mine vede pe Cel ce M-a trimis pe Mine (loan 12 :45). 
Cel care vede lumina vede şi soarele care o trimite. Căci cum ar putea vedea cineva 


soarele fără ca să-i vadă şi lumina? Dacă soarele nu ar da lumina lui, nimeni nu 
putea cunoaşte măcar că există soare. Toată cunoaşterea noastră despre soare o 

primim tocmai de la razele care vin de la el. Nimeni nu a văzut vreodată soarele cu 
ajutorul vreunei alte lumini, alta decât cea a soarelui însuşi. 


Aşa stau lucrurile şi în ceea ce priveşte cunoaşterea lui Dumnezeu Tatăl, la care nu 
putem ajunge decât prin Fiul. Cel care nu ştie despre Fiul nu poate şti nici despre 
Tatăl. Cel care Îl cunoaşte pe Fiul, îl cunoaşte şi pe Tatăl. Cel care îl vede pe Fiul, 
îl vede şi pe Tatăl. Dumnezeu nu poate fi cunoscut fără Lumina Sa Care a venit 
printre oameni. Căci Lumina Tatălui este Fiul: Eu sunt Lumina lumii (loan 8 : 
12), a spus Hristos. Şi Lumina străluceşte în întuneric! 


Lumea fizică ar zăcea cufundată în cel mai adânc întuneric dacă nu am avea lumina 
soarelui, iar lumea duhovnicească şi morală, adică sufletul uman, zace într-un 
întuneric şi mai adânc dacă nu are Lumina care este de la Tatăl. Hristos este Lu- 
mina Tatălui. 


Cu adevărat, fraților, nici o Lumină nu luminează mai bine Fiinţa lui Dumnezeu 
decât lumina Stăpânului şi Domnului Hristos. Cel care îl vede pe Hristos îl vede pe 
Dumnezeu. Cel care nu-L vede, zace în întuneric. 


O, Stăpâne Doamne lisuse Hristoase, ajută pururea sufletelor noastre să Te 
vadă pe Tine, iar prin Tine, pe Tatăl cel Ceresc şi pe Mângâietorul, Duhul 
Adevărului, Treimea Sfântă cea de o fiinţă şi nedespărţită, Căci Ţie se cuvine 
slava şi mulțumita în veci. Amin. 

Sfântul sfinţit mucenic Teodot, episcopul Cirenei, Cipru (2 martie) 


Pentru înţelepciunea şi viaţa sa îmbunătăţită, Sfântul Teodot fu ales episcop şi păs- 
tori Biserica lui Dumnezeu cu dragoste şi râvnă. 


Pornindu-se aprigă prigoană împotriva creştinilor în vremea împăratului Licinius, 
acest dumnezeiesc bărbat fu dus la judecată şi supus la multe cazne. Când chi- 
nuitorul Savin îl îndemnă să se lepede de Hristos şi să se închine idolilor, sfântul 
păstor răspunse: 

- De ai cunoaşte bunătatea Dumnezeului meu, de la care nădăjduiesc a mă învred- 
nici de Viaţa cea veşnică pentru chinurile acestea vremelnice, şi tu ai dori să păti- 
meşti asemenea mie. 


Atunci chinuitorii începură a struji trupul său cu colți de fier încît i se vedeau oase- 
le goale, însă el se ruga lui Dumnezeu cu mulţumire. 


Apoi porunci ighemonul ca, luându-l de pe lemnul cel de muncă, să-l ducă în 
temniță unde petrecu 5 zile. 


La porunca acestuia, Sfântul 'Teodot fu pus pe un pat de fier sub care se aprinse foc 
din vreascuri şi paie. 

Văzând răbdarea sfântului, mult de minună Savin şi născoci o chinuire mai cum- 
plită căci porunci să 1 se bată piroane în picioarele lui şi să fie prigonit de ostaşi. 


Atunci Sfântul Teodot rosti creştinilor adunaţi împrejurul său: 

- A mea nevoinţă, fraților, acum se sfârşeşte şi cununa îmi este aproape. lată plata 
dreptății mele pe care mi-o va dărui mie lisus Hristos. El S-a răstignit pentru mine, 
iar eu trupul mi l-am dat la răni pentru Dânsul! El a murit pentru mine, ca să mă 
izbăvească din stricăciune, iar eu mor pentru Dânsul, ca să mă învrednicesc Împă- 
răției Lui! O, cât este de mare darul lui Hristos! Că pentru pătimirea cea de puţin 
timp pentru EI, veşnice şi negrăite bunătăţi răsplăteşte, mai mult decât măsura cea 
vrednică. Nu sunt vrednice pătimirile vremii de acum, pe lângă slava ce are să se 
arate întru noi! Şi aşa, cu piroanele în picioare, alerga sfântul părinte, fiind izgonit 
de ostaşi pe drum. 


Mulţi din cei de față, văzând o răbdare ca a lui şi cuvintele cele ca mierea cur- 
gătoare ascultându-le, crezură în Hristos și batjocoreau necuraţii idoli, pe tiran îl 
ocărau, iar numele lui Hristos îl prea măreau. 


Aflând de aceasta ighemonul Savin, porunci ca iarăși să-l arunce pe Sfântul 'Teodot 
în temniță, căci zicea el: 
- Să nu se înşele poporul cu fermecătoarele lui învățături. 


Deci, se sfătui cu sfetnicii săi cu ce moarte să piardă pe sfântul mucenic. Trecând 
multe zile, începură a i se înmulţi rănile și toţi bine credincioșii creştini venind cu 
mahrame curate, 1 le ştergeau. 


După aceasta marele împărat Constantin, biruind pe Maxenţiu cu puterea Crucii (în 
anul 312) şi dăruind libertate tuturor creștinilor (313), veni poruncă de la dânsul să 
înceteze prigonirea şi cei ținuți în legături pentru Hristos să fie eliberați. 


Auzind de aceasta Sfântul Teodot se mâhni foarte tare căci mult dorea a-şi da viața 
pentru Hristos. 


Deci, fiind elberat, se duse la cetatea sa, Cirene, şi petrecând după a sa pătimire 
doi ani pe scaunul său, adormi întru Domnul, luând îndoită cunună, a arhieriei şi a 
muceniciei, din mâna Domnului nostru lisus Hristos, care încununează pe ne- 
voitorii Săi cu slavă veşnică. 


+PE+*E+ 

Racla cea dumnezeiască a moaștelor prea sfinţitului păstor izvorăşte tot felul de tă- 
măduiri şi potoleşte patimile şi dezleagă durerile cele din toată vremea, cu darul cel 
dumnezeiesc al Mântuitorului. 


Ca un sfințit mucenic având puterea de a lega şi de a dezlega, dezleagă lanţurile 
răutăţii mele şi răcoreşte sufletul meu, cel ce arde cu focul păcatului, rugând pe Cel 
milostiv pentru mine. 


Astăzi Biserica prăznuieşte cu credință pomenirea ta cea prea sfințită și mutarea ta 
către lubitorul de oameni; şi bucurându-se, îți împletește ție cuvinte dumnezeieşti 
de laude. 


Câșştigându-te pe tine ca pe o stea plină de lumină strălucitoare, cu razele lumi- 
noase ale dumnezeieştilor doriri şi cu luminile cele curate ale minunilor tale ne lu- 
minăm, de Dumnezeu-grăitorule Teodot. (Din Canonul sfântului ce se citeşte la 
Utrenie) 

Sfântul sfințit mucenic Teodot al Cirenei într-o icoană rusească a Sfântului 
ierarh Nicolae din veacul al XVII-lea 

Sursa: 

ro.orthodoxwiki - Teodot de Cirene 


Sfântul Teodot de Cirene (m. 326) a fost un episcop mărturisitor din insula Cipru 
în timpul împăratului Liciniu. Prăznuirea lui în Biserica Ortodoxă se face la 2 mar- 
til 


Viaţa 


Sfântul Teodot s-a născut în Galatia (Asia Mică) şi era episcopul Cirenei din Cipru. 
În timpul unei persecuții împotriva creștinilor din timpul păgânului împărat Liciniu 
(311-324), Sfântul Teodot îl mărturisea pe Hristos fără oprelişti, cerându-le păgâ- 
nilor să lase deoparte idolii şi să se închine adevăratului Dumnezeu. Sabin, ighe- 
monul insulei Cipru, a ordonat arestarea episcopului şi aducerea sa la judecată. 


Auzind de porunca ighemonului, episcopul n-a mai aşteptat după soldaţi ci s-a dus 
singur la ighemon, spunându-i: "Eu, cel pe care-l cauţi, sunt aici. Am venit să-l 
propovăduiesc pe Domnul Dumnezeul meu." 


Ighemonul a hotărât să fie bătut fără milă, să-l agaţe de un copac şi să-i scrijelească 
trupul cu obiecte ascuţite, după care l-a aruncat în închisoare. 

După cinci zile, Sfântul Teodot a fost dus în faţa ighemonului care a presupus că, 
după atâtea chinuri, sfântul a renunţat la credința lui ca să nu mai sufere și mai 
mult. 


Cu toate acestea, Sfântul Teodot nu a încetat să-L proslăvească pe Hristos. La înce- 
put, l-au pus pe un grătar de fier sub care au aprins un foc; apoi i-au bătut cuie în 
tălpi şi l-au pus să meargă. Mulţi dintre martorii suferințelor martirului au fost atât 
de impresionați de răbdarea cu care acesta îndura chinurile și de inspirația dumne- 
zeiască a cuvintelor sale, încât au crezut ei înşişi în Hristos. Auzind acestea, Sabin 
a ordonat să oprească tortura şi să-l arunce pe sfânt în închisoare. 


În timpul Sfântului împărat Constantin cel mare (prăznuit în 21 mai), creştinilor li 
s-a permis să-şi manifeste credința (313) și printre cei eliberați din închisori s-a 
aflat şi Sfântul Teodot. Auzind de aceasta Sfântul Teodot s-a mâhnit foarte tare 
căci dorea să moară în chinuri pentru Hristos. 


Deci, fiind eliberat, Sfântul Teodot s-a întors în Cirene şi după doi ani în scaunul 
episcopiei, a adormit întru Domnul în pace la anul 326. 


Imnografie 


Tropar (glasul al 4-lea): Şi părtaş obiceiurilor şi următor scaunelor apostolilor 
fiind, lucrare ai aflat, de Dumnezeu insuflate, spre suirea privirii la cele înalte. 
Pentru aceasta, cuvântul adevărului drept învățând şi cu credinţa răbdând până la 
sânge, sfințite mucenice Teodot, roagă-te lui Hristos Dumnezeu să mântuiască su- 
fletele noastre. 


Condac (glasul al 3-lea): Credinţa cea rea a mării ai ruşinat și înşelăciunea închi- 
nării la idoli cu puterea dreptei credinţe ai rănit-o şi făcându-te ca o ardere de tot 
dumnezeiască, prin lucrarea minunilor tale ai ajuns cunoscut până la marginile lu- 
mii, prea sfințite mucenice Teodot. Roagă-te lui Hristos Dumnezeu, să ne dăru- 
iască nouă mare milă. 


Sursa: 
https://ro.orthodoxwiki.org/Teodot_de_Cirene 

Troparul Sfântului Sfinţit Mucenic 
Teodot, Episcopul Chiriniei 


2 Martie - Glasul 4 


Şi părtaş obiceiurilor şi următor 
scaunelor Apostolilor fiind, lucrare ai 


aflat, de Dumnezeu insuflate, spre 


suirea privirii la cele înalte. Pentru 


aceasta, cuvântul adevărului drept 


învățând şi cu credinţa răbdând până 


la sânge, Sfinţite Mucenice Teodot, 


roagă-te lui Hristos Dumnezeu 


ifidererery? 


să mântuiască sufletele noastre. 


Troparul Sfântului Mucenic Isihie 
2 Martie - Glasul 4 


Mucenicul Tău, Doamne, Isihie, întru nevoința 
sa, cununa nestricăciunii a dobândit de la Tine, 
Dumnezeul nostru; că având 
puterea Ta, pe chinuitori a 
învins; zdrobit-a şi ale demonilor 


neputincioase îndrăzniri. Pentru A, 
rugăciunile lui, mântuieşte 
sufletele noastre, Hristoase 
Dumnezeule. 

Bucuraţi-vă, Sfinţilor mucenici Teodot şi Isihie! 

